text:
रायपुर। हितग्राही मन ल बखत म राशन नइ देना, तय मानक ले कम राशन देना सरकारी राशन दुकान के संचालक ल भारी पड़ गिस। हितग्राही मन येखर शिकायत पीडब्ल्यूडी मंत्री राजेश मूणत ले करिस। मंत्री के निरदेश म खाद्य विभाग के टीम ह दुकान म छापा मारिस। हिसाब-किताब म भारी गड़बड़ी पाए गिस। जेखर बर वस्तु अधिनियम के तहत मामला दरज कर ले गिस। खाद्य नियंत्रक जीएस राठौर ह बताइस कि रायपुरा के राशन दुकान म राशन न मिले के शिकायत मिलिस हे। ये घलोक शिकायत मिलिस कि हर हर महादेव सरकारी उपभोक्ता भंडार म हितग्राही मन के चावल म 4 ले 5 किलो के कटौती करे जात हे। जेमा मंगलवार के विभाग के अधिकारी मन ह दुकान म छापामार कार्रवाई करिस। स्टॉक के जांच करे म भारी गड़बड़ी सामने आइस हे।
मंत्री के कहे म मारीस राशन दुकान म छापा, हिसाब म निकलीस गड़बड़ी
रायपुर। हितग्राही मन ल बखत म राशन नइ देना, तय मानक ले कम राशन देना सरकारी राशन दुकान के संचालक ल भारी पड़ गिस। हितग्राही मन येखर शिकायत पीडब्ल्यूडी मंत्री राजेश मूणत ले करिस। मंत्री के निरदेश म खाद्य विभाग के टीम ह दुकान म छापा मारिस। हिसाब-किताब म भारी गड़बड़ी पाए गिस। जेखर बर […]


c: text/html

text:
रायपुर। भिलाई म संस्कार भारती नाट्य साला के दू दिवसीय समारोह म प्रख्यात फिलिम डायरेक्टर मधुर भंडारकर ह सामिल होइस। उहें भंडारकर ह मीडिया ले चर्चा म कहिस कि मोला ये बात के हमेसा दुख रइही, के इंदू सरकार के बेरा कउनो मोर संग नइ खड़े रिहिस हे। सेंसर ले फिलिम के पास होए के बाद देखके ही सही या गलत के फइसला लेना चाही। उहें ये बेरा उच्च सिक्षा मंत्री प्रेम प्रकाश पांडे समेत कतको लोगन मन मउजूद रिहीन हे।
फिलिम ल देखके ही लेवय सही या गलत के फइसला
रायपुर। भिलाई म संस्कार भारती नाट्य साला के दू दिवसीय समारोह म प्रख्यात फिलिम डायरेक्टर मधुर भंडारकर ह सामिल होइस। उहें भंडारकर ह मीडिया ले चर्चा म कहिस कि मोला ये बात के हमेसा दुख रइही, के इंदू सरकार के बेरा कउनो मोर संग नइ खड़े रिहिस हे। सेंसर ले फिलिम के पास होए के […]
Related Posts
Nothing found!
It looks like nothing was found here!

robotstxt: allowed

filter: keep


text:
परोसी संग मया पीरित बाँटेबर ओखर नानमुन बूता मा पंदोली देना, सोर संदेश लेजना लानना, ओखर सगा पहुना नत्ता ला अपन बरोबर मानना, यहू छत्तीसगढ़ के चिन्हा आवय.
कहे जाथे संगवारी ला रोज बदले जा सकत है फेर परोसी नइ बदले जा सकय. छत्तीसगढ़िया मन अपन पारा परोसी ले मया बाँधेबर अउ ए बँधाय मया झन टूटे ओखर खातिर किसम किसम के उदीम करथे. इही उदीम मा परोसी ला एक कटोरी साग देय के परंपरा घलो चले आत हे. परोसी संग मया पीरित बाँटेबर ओखर नानमुन बूता मा पंदोली देना, सोर संदेश लेजना लानना, ओखर सगा पहुना नत्ता ला अपन बरोबर मानना, यहू छत्तीसगढ़ के चिन्हा आवय.
छत्तीसगढ़िया मन कहिथे, अपन घर के भात अउ परोसी घर के साग मिठाथे. परोसी घर के साग माँगे अउ खाय मा माइलोगिन मन आगू रहिथे. यहू कहे जाथे कि माइलोगिन मन अपन राँधे साग के बखान अउ "साग हा बने लागिस" ला दूसर के मुँह ले सुनके अबड़ खुश होथे. एखर सेती घलो परोसी घर एक कटोरी साग भेजथे. माइलोगिन मा यहू देखे जाथे कि अपन के हाथ ले बने साग ले दूसर के हाथ ले बने साग हा कमती मिठाय हे कहिथे, फेर खायबर दूसर घर के साग ला नइ छोड़य. सास मन अपन बहू ला उलाहना देथँय, देख फलानी के बहू हा साग ला कइसे राँथथे ता अबड़ मिठाथे.
छत्तीसगढ़ी विशेष: छत्तीसगढ़िया किसान बिसरावत हे अपन अन्न भंडार कोठी पउली ला
छत्तीसगढ़नीन मन अपन पारा परोस के एक दू झन परोसिन घर रोज बइठे बर नइ जाही ता ऊँखर बेर नइ बूड़े अउ चारी नइ करही ता खाय पेट के जेवन नइ पचय. बूता ले फूरसद होय पाछू अउ संझा कुन कखरो घर साग सुधारे के बेरा मा बइठे चल दिस ता परोसिन संग मा गोठियावत गोठियावत साग सुधारे, भाजी निमारे टोरे लग जाथे. ओखर घर लहुटे पाछू अउ साग छुरे के पाछू वहू परोसिन हा तहान एक कटोरी साग उँखर घर भेज देथे. परोसी घर ले साग आय कटोरी ला जुच्छा लहुटाय के संस्कृति छत्तीसगढ़ मा नइ हे. ता अपन घर के कुछु खाय के जिनिस नइते अपन घर के साग ला उही कटोरी मा भर के उँखर घर लहुटाय जाथे.
छत्तीसगढ़ के गाँव या पहिली बाहिर बट्टा, दिशा मइदान, टट्टी पोखार जाय के ठउर गाँव ले बाहिर रहय. माइलोगिन मन अरोसी परोसीन संघ गोठियात ओती जावँय तभो इहीच गोठ कि आज काय साग राँधे रहे नइते काय सा राँधबे ? अउ कोनों ओखर पसंग के साग होगे ता कहिथे-एक कटोरी साग देबे. ये परंपरा हा अब घर मा शौचालय ले कमतियात हे. फेर आज मोबाइल होय ले माइलोगिन मन अपन संगवारी, नत्ता गोत्ता संग गोठियाही ता आखिरी मा पूछे बर नइ भुलावय कि काय साग राँधे हस ? अउ अपन साग ला बतावत ओखर बखान करही.
छत्तीसगढ़ी में पढ़ें: संघर्ष ले उपजे जनकवि: कोदूराम ‘दलित’
एक कटोरी साग हा दू परिवार के मया ला बढ़ा देथे. महतारी के बिपत के बेरा ला बनेच टारथे. कोनों लइका ला आज के साग पसंग नइ आवय ता ओहा अपन महतारी ला बिपत मा डार देथे अउ आज नइ खावँव कहिके रीसा जथे, ता महतारी हा लउहा धकर एक कटोरी साग धरके परोसी घर जाथे अउ ऊँखर घर ले साग माँग के लाथे अउ लइका ला भूखे लाँघन झन सूते कहिके खवा देथे. माँस मछरी खवाइया मन के चुलुक हा घलो परोसी घर चुरत मछरी के एक कटोरी साग आय के आस लगे रहिथे. परोसी मन घलो एक कटोरी साग देके पबरित नत्ता ला बनाय राखथे.
Bharat Jodo Yatra : महाकाल की नगरी से रवाना हुई राहुल गांधी की भारत जोड़ो यात्रा, स्वरा भास्कर भी शामिल
पुलिस स्टेशन में पिता से मारपीट, परेशान बेटे ने दे दी जान, अब परिजन कर रहे कार्रवाई की मांग
Agniveer Recruitment 2022 Rally: अग्निवीर भर्ती रैली कल से इस राज्य में हो रही है शुरू, जानें इससे संबंधित तमाम डिटेल
Amazing: पूरा गांव ही बन गया थाना! इस पंचायत में किया यह काम तो लग जाएगा 50 हजार का जुर्माना
उप सचिव सौम्या की गिरफ्तारी पर भड़के छत्तीसगढ़ के सीएम, बघेल ने कहा- कार्रवाई राजनीति से प्रेरित
छत्तीसगढ़ सीएम बघेल की उप सचिव सौम्या चौरसिया गिरफ्तार, 500 करोड़ की मनी लॉन्ड्रिंग का आरोप
Chhattisgarh: बस्तर में खदान धंसी, 7 मजदूरों की मौत, कई ग्रामीण फंसे; राहत-बचाव काम जारी
कोरबा: सड़कों पर मवेशी छोड़ने पर अब पशुपालकों पर लगेगा 1000 रुपये का जुर्माना
उमरा नक्सली मुठभेड़ स्थल से बरामद हुआ अमेरिकी ऑटोमेटिक कैलिबर रायफल, सेकेंड वर्ल्ड वॉर में हुआ था इस्तेमाल
आखिरकार पुलिस गिरफ्त में आ ही गया चिटफंड कंपनी का फ्रॉड डायरेक्टर, लोगों से की थी करोड़ों की ठगी
कौन बनेगा करोड़पति में नजर आएंगे छत्तीसगढ़ के चंदशेखर, बिग बी को सुनाएंगे नानी की कहानी, गिफ्ट करेंगे खास पेंटिंग
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Chhattisgarhi, Chhattisgarhi Articles, Chhattisgarhi News


text:
शोभा साहनी ला लागत रहिस के ओला मालूम हे के ओकर बेटा के मऊत काकर सेती होईस, फेर 7 महिना बीते, अब वो हा एकर बर पहिली कस अचिंता नइ ये.
फरवरी महिना के ठाढ़ मंझनिया ब्रह्मसारी गाँव के अपन एक कमरा के घर के परछी मं बइठे 30 बछर के शोभा सुरता करत रहिस के कइसने ओकर 6 बरस के बेटा आयुष हा बीमार परिस. "ओला जर धरे रहिस अऊ वो हा अपन पेट पिराय ला बताय रहिस," वो हा कहिथे.
ये ह 2021 जुलाई महिना के आखिरी रहिस जेन बखत उत्तर प्रदेश के गोरखपुर जिला के ओकर गाँव पानी बरसे के बाद भर गे रहिस.इहाँ बाढ़ आना सामान्य बात आय." ये ह हर बछर होथे," वो हा कहिस. "पानी निकासी के इहाँ कोनो रद्दा नई ये."
जब बरसात होथे त ब्रह्मसारी गाँव हा पानी मं बूड़ जाथे, अऊ गोबर संग, मनखे के हागे-मूते जम्मो हा पानी मं मिलके सना जाथे-खुल्ला मं बहिर-भांठा के सेती-अऊ गाँव भर मं कचरा बिखरे भर जाथे. “ये पानी मं मरे परे कीरा हे,अऊ मच्छर घलो.ये मटीयाय पानी हमर घर के उहाँ तक आके भर जाथे जिहाँ हमन राँधथन.” शोभा कहिथे. “हमर लईका मन जतको रोके के कोसिस कर लो उही पानी मं खेलत रहिथें. बरसात मं इहाँ के रहैय्या मन भारी बीमार परथें.”
पाछू बछर ओकर बेटा के पारी रहिस. "हमन ओला बरहालगंज अऊ सीकरीगंज के दू ठन निजी अस्पताल मं ले जाके इलाज करायेन फेर कोनो फ़ायदा नई होईस."
ओकर बाद, जर धरे के करीब हप्ता भर के बाद शोभा हा आयुष ला लेके बेलघाट के सरकारी अस्पताल (सीएचसी) गिस जेन हा ओकर घर ले सिरिफ ढाई कोस (7 किलोमीटर) दुरिहा रहिस. उहाँ ले ओला ब्रह्मसारी ले 17 कोस (50 किलोमीटर) दुरिहा गोरखपुर शहर के बाबा राघव दास मेडिकल कॉलेज (बीआरडी मेडिकल कॉलेज) भेज दे गिस.
बीआरडी मेडिकल कॉलेज हा एक ठन सरकारी कॉलेज अऊ अस्पताल आय अऊ ये इलाका के एकेच सबले बड़े अस्पताल आय जे मं सब्बो सुविधा हे. ये अस्पताल मं पूर्वी उत्तर प्रदेश, परोसी रइज बिहार अऊ इहाँ तक के नेपाल के मरीज मन घलो आके इलाज कराथें.ये अस्पताल के दावा आय के ये ह 5 करोड़ के आबादी के इलाज करथे. ये अस्पताल ह हमेशा अब्बड़ मरीज मन ले भरे रथे अऊ इहाँ के स्वास्थ्यकर्मी मन ला जियादा बखत मरीज मन के सेवा करे ला परथे.
गोरखपुर के ये अस्पताल मं आय के बाद ले आयुष ला दौरा परे ला लगिस. शोभा बताथे, " डाक्टर मन हमन ला बताईन के वोला दिमागी बुखार (इंसेफेलाइटिस) हो गे हे." 5 रोज बीते 4 अगस्त 2021 के ओकर मउत हो गे." ओकर संग अइसने नई होना रहिस. ओ ह मोर बहुत अच्छा बेटा रहिस, रोये ला धरे ले पहिली वो हा अइसने कहिस.
गोरखपुर जिला मं 1978 मं जेन बखत जापानी एन्सेफलाइटिस (जेई) के सबले बड़े प्रकोप होय रहिस तेन बखत ले दिमागी बुखार (इंसेफेलाइटिस) के मरीज मिलत हवंय. 40 बछर ले जियादा समे होगे जब एक्यूट इंसेफेलाइटिस सिंड्रोम (एईएस) के घेरी-बेरी आय ले ये इलाका के हजारों मनखे के परान चले गिस.
दिमाग के सूजे के बीमारी मन बर कहे जाय एक ठन शब्द एईएस ह भारत के एक ठन गंभीर सार्वजनिक स्वास्थ्य समस्या आय . फेर जापानी इंसेफेलाइटिस वायरस (जेईवी), हा मच्छर ले जनम लेवेय्या वायरस एईएस के माई रहे हे, रोग विज्ञान मं किसिम किसिम के वायरस के संगे संग बैक्टीरिया, कवक और गैर-संक्रामक एजेंट घलो सामिल हवय.
ये बीमारी ह तेज जर ले शुरू होथे, मानसिक हालत मं बदलाव (भरम,भटकाव, बेहोसी मं बोलना धन कोमा) अऊ दौरा परे हा एकर सुरुवात आय. एईएस कोनो बखत कोनो उमर के मनखे ला असर कर सकत हे, ये हा जियादा करके 15 बछर ले कम उमर के लईका मन ला असर करथे अऊ गंभीर रोग, विकलांगता अऊ मउत के कारन बन सकत हे. बरसात अऊ बरसात के बाद के बखत मं ये बीमारी ह जियादा देखे ला आथे.
अऊ जेन इलाका मन मं साफ-सफाई अऊ साफ पानी के कमी हे, वो इलाका ह ये बीमारी के नेवता देय जगा आय.
ब्रह्मसारी ये सब्बो खाना मन मं सही कर देथे
ये तय करे बर के आयुष ला एन्सेफलाइटिस होय रहिस, हमन बीआरडी मेडिकल कॉलेज के देय ओकर फऊती प्रमाण पत्र ला देखाय ला कहेन. शोभा ह कहिथे, "वो ह मोर भांटो करा हवय," ओकर नंबर ले लो अऊ वोला व्हाट्सएप मं भेजे ला कहव."
हमन अइसने करेन अऊ कुछेक मिनट मं फोन बाजिस.ओकर दस्तावेज़ मं कहे गे हे के वोला एक्यूट मेनिन्जाइटिस होय रहिस अऊ दिल के दौरा परे ले ओकर मउत हो गे. शोभा ह अकचका के कहिथे, “फेर डाक्टर मन त मोला बताय रहिन के आयुष के दिमागी बुखार (इंसेफेलाइटिस) के इलाज चलत हे." "वो मन मोला एक बात बता के फऊती प्रमाण पत्र मं दूसर बात कइसे लिख सकत हें?"
*****
बाबा राघव दास मेडिकल कॉलेज अगस्त 2017 मं तेन बखत अख़बार मं चर्चा मं अइस, जब ये अस्पताल मं पाइप लाईन मं ऑक्सीजन खतम (10 अगस्त के) होय के दु दिन के भीतर 30 लईका मन के मउत होगे. तेन बखत राज सरकार ह ये बात ले इनकार करे रहिस के ऑक्सीजन के कमी ले ये घटना होय रहिस. एकर बजाय वो हा दिमागी बुखार (इन्सेफेलाइटिस) के संग प्राकृतिक रूप ले होवैय्या मउत ला जिम्मेदार ठहरावत कहिस के 7 ले 9 अगस्त के बीच मं अतकेच लईका मन के मौत होय रहिस.
अस्पताल के उच्च मृत्यु संख्या मं कोनो फेरफार नई रहिस
2012 ले अगस्त 2017 तक ले बीआरडी मेडिकल कॉलेज मं 3,000 ले ज्यादा लईका मन के मउत हो चुके रहिस.ये त्रासदी के पहिले 30 बछर मं ये मन ऊ 50 हजार लईका मन मं सामिल हवंय जेन मन के मउत उहाँ होय रहिस-ये मन मं जियादा करके जेई या एईएस के सेती. 2017 मं होय मउत ह अइसने मुद्दा ला फेर जनम दे दिस जेन हा गोरखपुर ला परेसान करत रहिस, अऊ मरीज मन ले भरे ये अस्पताल जेन हा इलाका के जम्मो एईएस बीमार के इलाज करत रहय.
इहाँ ये बात ला धियान रखे के हे कि ये दुखद घटना उहाँ होईस जेन हा यूपी के मुख्यमंत्री योगी आदित्यनाथ के घर के जिला आय. जिहां सीएम बने के पहिली वो ह 1998 ले 5 बखत गोरखपुर संसदीय इलाका के प्रतिनिधित्व करे रहिस.
ये रईज के स्वास्थ्य अफसर मन के मुताबिक, मुख्यमंत्री ह 2017 मं होय घटना के बाद ले दिमागी बुखार ला काबू करे बर खुद होके धियान ले हवय. गोरखपुर के मुख्य चिकित्सा अधिकारी (सीएमओ) डॉ. आशुतोष दुबे कहिथे, “हम मन संवेदनशील इलाका मं मच्छर नइ पनपे तेकर बर दवाई (कीटनाशक) छिडके हवन. अप्रैल महिना मं (जेई ला काबू करे बर) टीकाकरण अभियान सुरु कर दे हन. एकर पहिली ये हा जून धन जुलाई मं करे जावत रहिस, जेन हा बनेच देरी ले होवत रहिस काबर के ये बखत मं जोर ले बरसात होवत रथे. ”
बीते कुछेक बछर पहिली सीएम योगी आदित्यनाथ के हवाला देवत कहे गे हे के सरकार हा रइज मं एइएस ला काबू कर ले हे. राष्ट्रीय वेक्टरजनित रोग नियंत्रण कार्यक्रम निदेशालय के आंकड़ा ह ये दावा के समर्थन करथे.
उत्तर प्रदेश मं एईएस और जेई मामला मन के संख्या सरलग गिरे ला धरे हे. उत्तर प्रदेश मं 2017 मं 4,742 एईएस मामला दरज करे गे रहिस जे मं 693 मामला जेई के रहिस. जेई ले होय मउत के संख्या 654 ले 693 के मंझा मं रहिस.
2020 मं रइज मं एईएस के 1,646 मामला अऊ 83 मउत दरज करे गे रहिस. 2021 मं सुधार आइस,जे मं 1,657 मामला मं ले 58 मउत दरज करे गे, अऊ जेई ले सिरिफ 4 मउत होइस.
2017 ले 2021 तक ले एईएस अऊ जेई से होय मउत मं कमी 91 अऊ 95 फीसदी हवय.
हाल ही मं होय विधानसभा चुनाव मं अपन जीत के महिना भर गुजरे के पहिली आदित्यनाथ ह 2 अप्रैल, 2022 मं कहे रहिस हे, के ओकर राज सरकार ह "इन्सेफेलाइटिस उन्मूलन" मं सफल रहे हे.
फेर, आयुष के मामला सहीं, फऊती प्रमाण पत्र मन मं दरज अऊ के कारन मं फेरफार, संख्या के गलत सूचना देय के आरो देवत हे.
ब्रह्मसारी जेन हा बेलघाट ब्लॉक मं आथे तिहां के सीएचसी के प्रभारी अधिकारी डॉ सुरेंद्र कुमार कहिथे दिमागी बुखार (इंसेफेलाइटिस) ले आयुष के मउत नई हो सकय. "मंय ओकर मामला ला जानत हवंव जेकर बारे मं आप मन चरचा करथो," वो हा कहिथे." ये हा एईएस मउत नई रहिस. अगर मोर इलाका ले अइसने कोनो मरीज भर्ती होतिस त मोला मेडिकल कालेज खबर करतिस.”
फरवरी मं जब पारी हा बाबा राघव दास मेडिकल कॉलेज के प्राचार्य डॉ. गणेश कुमार ले मिलिस त वो ह बेलघाट सीएचसी प्रभारी के बात के खंडन करिस.वो हा कहिथे, "तकनीकी रूप ले मेनिन्जाइटिस घलो एईएस मं आथे.रोगी के भर्ती होय मं वो ला एईएस नंबर देय जाथे।"
जब हमन ओ ला आयुष के फऊती प्रमाण पत्र देखायेन, जे मं कहे गे रहिस के ओला मेनिन्जाइटिस रहिस.“ ये मं कोनो एईएस नम्बर नई ये. एक होना रहिस,” गणेश कुमार अपन मेडिकल कॉलेज अस्पताल ले जारी दस्तावेज ला देख भरमात कथे.
डॉ कफील खान कहिथे, एईएस रोगी के पहचान कोनो मुस्किल नहीं ये. वो हा समझावत कहिथे, “एईएस ह एक अस्थायी निदान आय. अगर मरीज ला 15 दिन ले कम जर धरे हे अऊ कोनो बदलाव (जइसे दौरा) दिखते, त वोला एईएस नंबर दे जाय सकता हे. कोनो जाँच करना नई ये. अइसने तरीका ले हमन अगस्त 2017 के घटना बखत तक ले करे हन.”
जेन 10 अगस्त 2017 के दिन 23 झिन लइका मन के मउत होइस तेन दिन खान ह बीआरडी मेडिकल कॉलेज अस्पताल में ड्यूटी मं रहिस. ये घटना के बाद ओकर उपर अपन काम मं लापरवाही के आरोप लगिस अऊ वोला यूपी सरकार ह निलम्बित कर दिस. एकर बाद दीगर आरोप मन के संग इलाज मं लापरवाही बर गिरफ्तार कर ले गिस अऊ अप्रैल 2018 मं जमानत मं छुटे तक ले वो हा 7 महिना जेल मं रहिस.
ओकर मानना आय के ये घटना होय के बाद ओला बलि के बकरा बन दे गिस. "मोला मोर नऊकरी ले बेदखल करे जात हे काबर के अस्पताल ह आंकड़ा मं हेरफेर करत हवय, वो हा कहिथे. "यूपी सरकार हा नवंबर 2021 ले बीआरडी में बाल रोग व्याख्याता के रूप मं ओकर सेवा ला खतम कर दिस. वो हा इलाहाबाद के हाईकोर्ट मं येला चुनोती दे हे.
खान ह कहिथे, अपन हिसाब ले संख्या दिखाय बर एईएस मामला मन ला तेज बुखार बीमारी (एएफआई) के रूप मं सूचीबद्ध करे जात हे. फेर एएफआई हा दिमाग ले जुरे नई ये, ये हा सिरिफ तेज जर आय.”
जिला के सीएमओ आशुतोष दुबे कोनो तरह के गलत जानकारी देय ले इनकार करिस. वो हा कहिस, "कुछेक एएफआई मामला मन एईएस मामला हो सकत हे. एकरे सेती मामला के जाँच करे जाथे अऊ ओकर मुताबिक समूह बनाय जाथे.फेर सब्बो एएफआई मामला एईएस मामला नो हे."
एक्यूट फिब्राइल बीमारी ह इंसेफेलाइटिस सिंड्रोम में बदल सकत हे , अऊ दूनो बीमारी के रोगविज्ञान मं कुछु समानता हो सकत हे, जेन मं स्क्रब टाइफस नांव के एक ठन जीवाणु के संक्रमण सामिल हवे. ये संक्रमण ला हाल ही मं गोरखपुर इलाका मं एईएस प्रकोप के एक ठन प्रमुख कारण के रूप मं पहिचाने गे हे - 2015 अऊ 2016 के अध्ययन मं एईएस के 60 फीसदी ले जियादा मामला मन बर स्क्रब टाइफस के जिम्मेदार होय के आंकलन करे गे हवय.
ये ह हाल ही मं 2019 में रहिस जेन मं बीआरडी मेडिकल कॉलेज हा एक अलग श्रेणी के बीमारी के रुप मं एक्यूट फिब्राइल इलनेस के खोजबीन शुरू करिस. फेर न तो दुबे अऊ न तो गणेश कुमार एकर संख्या बावत जानकारी देवत रहिन.
एईएस ह तेज जर ले शुरू होथे, दिमागी हालत मं बदलाव अऊ दौरा परे हा एकर सुरुवात आय. एईएस कोनो बखत कोनो उमर के मनखे ला असर कर सकत हे, ये हा जियादा करके 15 बछर ले कम उमर के लईका मन ला असर करथे
फेर पारी ऊ बछर मेडिकल कॉलेज में इलाज करे गे मन के सूचि ला हासिल कर ले रहिस. एईएस अऊ जेई जइसने बरसात के महिना मं एकर संख्या हा सबले जियादा रहिस. (डेंगू, चिकनगुनिया और मलेरिया अइसन संक्रमन आय जेन हा वो ला एएफआई कोती ले जाथे) 2019 मं बीआरडी मेडिकल कॉलेज के कुल जमा 1,711 एएफआई मामला मन मं 240 अगस्त महिना मं, 683 सितंबर मं अऊ 476 अक्टूबर मं दरज करे गे रहिस. फेर बछर के पहिली 6 महिना मं कोनो मामला दरज नई करे गे रहिस.
ये आंकड़ा मन के कुछु हिस्सा ला सबले पहली 2019 के आखिरी मं पत्रकार मनोज सिंह ह अपन वेबसाइट गोरखपुर न्यूज़लाइन मं परकासित करे रहिस. वो हा लंबा बखत ले बीआरडी मेडिकल कॉलेज में इंसेफेलाइटिस मामला मन के खबर राखत हे, ते ह कहिथे, “अगर अस्पताल हा कुछु ला छिपे नई ये त फेर वो मन वो आंकड़ा ला काबर जारी नई करत हवंय जिसने पहिली करत रहिन?” वो ह 2019 के जेई मामला ला देखाईस जेन ला एएफआई मरीज के संग सूचि मं रखे गे 1,711 मरीज मं 288 रहिस.
फेर ऊ बछर जम्मो यूपी मं जेई के 235 मामला दरज करे गे रहिस.
सिंह ह कथे, “हो सकत हे (बीआरडी के) 288 मन मं कुछेक यूपी के रहैय्या नई होहिं, काबर के ये मेडिकल कॉलेज मं पश्चिमी बिहार अऊ नेपाल के मरीज मन घलो आथें, “फेर जियादा करके रइज (यूपी) के आय एकर सेती ये आंकड़ा ले शक पइदा होथे.”
बीआरडी मेडिकल कॉलेज के प्राचार्य गणेश कुमार कहिथे, "बिहार अऊ नेपाल के सही-सही संख्या बताना मुसकिल आय फेर जियादा करके वो मन 10 फीसदी ले जियादा नई रहंय.”
एकर ले एईएस मामला मन के गलत जानकारी अऊ कम गिनती के चिंता ह बढ़ जाथे.
*****
एईएस मामला ला एएफआई माने के नतीजा दुरिहा तक ले परही. कफील खान कहिथे," एईएस अऊ एएफआई के इलाज मं सेबल बड़े अंतर मैनिटोल नांव के दवाई आय जेन हा दिमाग के सुजन ला रोकथे, जेन बखत ये दवाई के उपयोग करे जाथे, तेन बखत ये मामला ला एईएस के रूप मं बाँट के रखे जाय. एईएस मरीज ला एएफआई मामला के रूप मं इलाज करे के मतलब मैनिटोल के उपयोग नई करे जाय सके. अऊ फेर एकर उपयोग नई करे गिस, त लइका (एईएस के संग) जिन्दा रहत घलो अपन बाकी जिनगी बर असकत हो जाही ”
एन्सेफलाइटिस मरीज के परिवार ह बगैर एईएस नंबर के सरकारी मुआवजा ले बर आवेदन नई कर सकय. ये बीमारी ले फऊत मरीज के परिवार वाले मन रइज सरकार ले 50 हजार रूपया पाय के हकदार आंय. अऊ जेन हा बांच गे तेन ला एक लाख रुपिया, एन्सेफलाइटिस मरीज ला लंबा बखत ले कतको किसिम के ले लरत इलाज के जरूरत रथे.
एईएस ह जियादा करके गरीब अऊ कमजोर तबका उपर हमला करथे, जेन मन ला मुआवजा के सबले जियादा जरूरत रथे.
ये मन मं शोभा घलो सामिल हवय.
आयुष ला बीआरडी मेडिकल कॉलेज ले ले पहिली वो हा दूनो निजी अस्पताल मं होय इलाज मं 1 लाख रुपिया खर्च करे रहिस. यूपी मं अन्य पिछड़ा वर्ग मं सामिल निषाद समाज के शोभा बताथे, "हमन अपन रिश्तेदार मन करा ले उधार मं लेय रहेन." ओकर घरवाला रवि के अपन गाँव ले 25 कोस दुरिहा आजमगढ़ जिला के मुबारकपुर क़स्बा मं कपड़ा के एक छोट अकन दुकान हे. एकर ले वो हा महिना के 4 हजार रुपिया कमा लेथे.
फेर आयुष ला एईएस नंबर दे गे रतिस त शोभा ह कम से कम अपन भांटो ला चुकता करे सके रतिस. “मोर भांटो ह अपन पढ़े बर 50,000 रुपिया बचाय रहिस. हमन ला ओला घलो खर्चा करे ला परिस.”
ये परिवार करा एक एकड़ ले घलो कमती जमीन हवय जे मं ओमन अपन के खाय बर गहूँ कमाथें. ब्रह्मसारी मं अपन घर के बहिर मं बोरिंग मारत शोभा ह बताथे, "हमन बछर भर मं एके फसल कमाय सकथन काबर के बरसात मं हमर जमीन मं पानी भर जाथे."
गाँव ले लगालगी 2 कोस दुरिहा बेलघाट ग्राम पंचइत के 26 बछर के करमबीर बेलदार ला सुरता हवय के वो हा अपन भतीजी के इलाज बर बीआरडी कॉलेज अस्पताल के डॉक्टर मन ले पूछत रहय फेर कोनो जवाब नई दिस-ओकर मरे के बाद घलो.
अगस्त 2021 मं ओकर 5 बछर के भतीजी रिया ला जर धरे रहिस अऊ वोला दऊरा परे ला लगिस. वो हा बताथे, "लच्छन एईएस के जइसने रहिस, ये बखत ह बरसात के रहिस अऊ हमर घर के आसपास गंदा पानी भर गे रहिस, हम मन ओला तुरते सीएचसी ले गे रहेन, जिहाँ ले बीआरडी भेज दे गे रहिस."
रिया ला अस्पताल के बदनाम बच्चा वार्ड मं भरती कराय गे रहिस. बेलदार कहिथे," हम मन डाक्टर मन ले पुछेव रहें के वोला का होईस हे, हमला कभूच बताय नई गिस. जब हम मन सवाल करन त हम मन ला ओ मन वार्ड ले बहिर कर देंव. अस्पताल के एक झिन कर्मचारी मोला कथे, का तंय ओकर इलाज करबे.”
अस्पताल मं भर्ती होय के एक दिन बाद रिया ह मर गे. ओकर फऊत प्रमाण पत्र मं मउत के कारन मं 'सेप्टिक शॉक क्रश फेल्वर' के हवाला दे गे हे। बेलदार कहिथे, "मंय ये नइ जानंव के एकर मतलब का होथे. ये ला कऊन सेती छुपाय जावत हे? फऊत प्रमाण पत्र मं भले इंसेफेलाइटिस के कुछु जिकर करे नई गे हे, फेर हर बछर लइका मन मरत हवंय.
शोभा येहीच ले डेरावत हवय.
आयुष त चले गे, फेर अपन नानचिक दु ठन बेटा 5 बछर के राजवीर अऊ 3 बछर के कुणाल के संशो लगे हे. बनेच अकन काहीं कुछु अब तक ले बदले नई ये. ए बछर के बरसात मं घलो ओकर गाँव पानी मं बुड़ाय सकत हे-पानी गंदा हो जाही,अऊ ओला बोरिंग ले निकले गंदा पानी बहुरे ला परही. आयुष के जिनगी लेवेइय्या हालात ओकर नान-नान भाई-बहिनी मन बर खतरा बने हवय अऊ शोभा एकर नतीजा ला कोनो दूसर ले जियादा जानथे.
पार्थ एम.एन. ह ठाकुर फैमिली फाउंडेशन ले एक स्वतंत्र पत्रकारिता अनुदान ले के सार्वजनिक स्वास्थ्य अऊ नागरिक स्वतंत्रता के रपट लिखे हवय. ठाकुर फैमिली फाउंडेशन ह ये रिपोर्ताज मं कोनो किसिम के काटछांट नइ करे हे.
अनुवाद: निर्मल कुमार साहू


text:
सोनू केदार/अम्बिकापुर। सरगुजा संभाग ल राजधानी रायपुर अउ स्टील सिटी ले जोड़इया रेल सेवा के हाल ये दिन म रेलवे ह भगवान भरोसा छोड़ दे हे। हालत ये हे कि मंगलवार- सोमवारके रात 1:30 बजे तक यात्री मन ल 9:00 बजे पहुंचइया अम्बिकापुर- दुर्ग एक्सप्रेस के इंतज़ार पीछु साढ़े चार घंटा ले जादा करत रहिन हे।
प्लेटफॉर्म म मुसाफिर मन हलाकान रिहन हे। सियान मन परेशान रिहन अउ महिला अउ बच्चा मन के घलो बुरा हाल रहिस हे। मुसाफिर मन के तकलीफ ल बढ़ाए म अम्बिकापुर रेलवे स्टेशन के स्टाफ मन ह कोनो कमी नइ करिन। ट्रेन कब आही येखर जवाब तो दूर ट्रेन लेट काबर हे येखर घलो बताइया कोनो नइ रिहन ।
सोनू केदार/अम्बिकापुर। सरगुजा संभाग ल राजधानी रायपुर अउ स्टील सिटी ले जोड़इया रेल सेवा के हाल ये दिन म रेलवे ह भगवान भरोसा छोड़ दे हे। हालत ये हे कि मंगलवार- सोमवारके रात 1:30 बजे तक यात्री मन ल 9:00 बजे पहुंचइया अम्बिकापुर- दुर्ग एक्सप्रेस के इंतज़ार पीछु साढ़े चार घंटा ले जादा करत रहिन हे।


text:
अंजोर.नारायणपुर 10 अक्टूबर। डॉ. खूबचंद बघेल कृषक रत्न पुरस्कार खातिर जिला के किसान मनले 15 अक्टूबर तक आवेदन आमंत्रित करे गे हावय। आवेदन उप संचालक कृषि कार्यालय नारायणपुर ले फोकट म लेके करके करार प्रपत्र म भरके जमा करे जा सकत हावय। आखरी तिथि के बाद मिल आवेदन म कोनो विचार नइ करे जाही। डॉ. खूबचंद बघेल कृषक रत्न पुरस्कार म चयनित किसान ल 2 लाख रूपिया अउ प्रशस्ति पत्र ले सम्मानित करे जाही। केवल अइसे किसान ल ही सामिल होए के पात्र होही, जेन पाछु दस साल ले कृषि के बुता छत्तीसगढ़ म करत रिहिन हो, छत्तीसगढ़ राज्य के मूल निवासी हो, कुल वार्षिक आमदनी म ले न्यूनतम 75 प्रतिशत आय कृषि ले हो अउ तकाबी सिंचाई शुल्क सहकारी बैंक के कालातीत करजा न हो।
सदस्यता लें टिप्पणियाँ भेजें (Atom)


text:
पद्मिनी मरावी /कोरिया । चिरमिरी के खड़गवां म मुख्यमंत्री डॉ. रमन सिंह के सभा के पहिलि जमके बारिश शुरू होगे। थोड़कन देर बर अफरा-तफरी मच गे। येखर बावजूद हजारों के संख्या म पहुंचे लोगन मन सीएम रमन के सभा म भीगत हुए खड़े रहिन हे।
बता दन कि इहां लाल बहादुर शास्त्री स्टेडियम म आमसभा रखे गे रहिस हे,जेला सीएम डॉ. रमन सिंह संबोधित करिस हे। सीएम डॉ. रमन सिंह ह विकास यात्रा म चिरमिरी अउ खड़गवां म 271.74 करोड़ के निरमान कारज मन के शिलान्यास अउ 315.07 करोड़ के निरमान के लोकारपन करिन । येखर पहिल उमन ह कोरबा के करतला म सभा ल संबोधित करिन हे।
पद्मिनी मरावी /कोरिया । चिरमिरी के खड़गवां म मुख्यमंत्री डॉ. रमन सिंह के सभा के पहिलि जमके बारिश शुरू होगे। थोड़कन देर बर अफरा-तफरी मच गे। येखर बावजूद हजारों के संख्या म पहुंचे लोगन मन सीएम रमन के सभा म भीगत हुए खड़े रहिन हे।


text:
कवर्धा। ज्योतिष्पीठाधीश्वर अउ द्वारका शारदापीठाधीश्वर जगत गुरू शंकराचार्य स्वरूपानंद महाराज ह मंगलवार के आयोजित प्रेस वार्ता म कहिन कि राम जन्मभूमि म ही मंदिर बन ही। इहां कभु मस्जीद नइ रिहिस हे, अउ न इहां कभु बाबर आय रिहिस हे। अउ त अउ इहां अजान घलो नइ होइस हे। अयोध्या म राम मंदिर के निरमान कोरट के फैसला आए के बाद ही होही। कांग्रेस, भाजपा अउ कोनो राजनीतिक पार्टी राम मंदिर नइ बना सकय। जब फैसला आही तब मंदिर कमेटी के लोगन मन राम मंदिर के निरमान करही। देश के शिक्षा के परनाली म बदलाव के जरूरत हे। पाठ्यक्रम म रामायण, महाभारत, गीता ल शामिल कर विद्यार्थी मन ल ये कर जानकारी देय जाना चाही।
राम जन्मभूमि म ही मंदिर बन ही
कवर्धा। ज्योतिष्पीठाधीश्वर अउ द्वारका शारदापीठाधीश्वर जगत गुरू शंकराचार्य स्वरूपानंद महाराज ह मंगलवार के आयोजित प्रेस वार्ता म कहिन कि राम जन्मभूमि म ही मंदिर बन ही। इहां कभु मस्जीद नइ रिहिस हे, अउ न इहां कभु बाबर आय रिहिस हे। अउ त अउ इहां अजान घलो नइ होइस हे। अयोध्या म राम मंदिर के निरमान […]


text:
आमदनी के बांटा होना चाही. परिवार के बांटा बने नइ होवय.
ऐ हाना हा कइसे बनिस होही सोचबे ते बिकराल लागथे. सब्बो जग मा अइसने होवत होही का कइथंव? चीज बस हे, रुपिया - पइसा हे. जिंहा जाबे तिहां तोर मान गउन होवथे. फेर अइसे काय होगे कि पुरखा सियान मन कहि दिन भाई असन हितवा नहीं, भाई असन बईरी नहीं. अउ इही हाना आज ले चलतेच हे. आजकल के समय ला देख दुनिया कतेक बदलगे.
ये भी पढें : छत्तीसगढ़ी विशेष - संस्कृति, संस्कार अउ अस्मिता के सुरता
परिवार सांझर मिंझर अलथे तभे बने लागथे
एके जगा बइठे रा अउ सब्बो बुता ला तियारत रा. काम बुता करइया अपन जगा मा हे अउ बुता जोगइया अपन जगा मा हे. बुता करे अउ तरक्की करे आमदनी होइस बार बिराज के चले एला कइथे जिनगी. आमदनी के बांटा होना चाही. परिवार के बांटा बने नइ होवय.
बिचार नइ मिलिस ते चार दिन झन गोठिया फेर मिल जा, भैंसा बैर बने नोहय. सियानमन अउ कतकोन बात केहे हे. देश, काल, परिस्थिति के मांग अलग अलग जनाथे. इही सोच ला बगरावत अउ जतका बात गियानिक मन बताए हें तेला गुनव. कोनो परिवार के उदाहरण देके अपन परिवार ला छोटे समझे के समय बीत गे. खेती किसानी के संगे संग कल कारखाना मा घलोक आमदनी कमइया कमावत हें. संघरे रहू त ताकत बनही अउ ताकत वाला के पूरा समाज मा अलग स्थान होथे.
सुर लमाए रेहे मा काम नइ बनय सबो जगा उजियारी हे तेला जानव
दुनिया मा अइसे मया बगरावव के अपने अपन मा जेन माते हें तेन चेत जावंय. देह ले थोरको लहु बोहाथे त देखइया मन के हिरदे टघल जाथे. सब्बो कोती ले देखइया मनखे चिंता मा पर जथें के अइसे का होगे हमर समाज ला. कतका पाप बोहावत हावय धरती माता ला. माता ला माता असन माने के अक्कल हावय फेर कोन मति ला फेर देथे. सब्बो किसम के जिवका के साधन हम मन ला अगुवा के मिले हे. हम मन ला मिहनत करे के देरी हे झट कुन जान डार अउ परिवर्तन के सार ला जान के आनंद के लगन पैदा कर .
सब्बो किसम के नता गोता मा पूरा समाज गंथाए हे. देखते साथ अपन नता के सुरता आ जथे अउ ओखरे हिसाब से व्यवहार शुरू हो जथे. गुड़ के भेला ला देख घुर जथे तभो ले अपन सुवाद ला नइ छोड़य. अइसने मीठ मीठ गुरतुर बोली घोरे के हम मन ला प्रयास करना चाही अपन भाई बन्ध मा देख. बखत परही त तोर काम कोन आही तोर आगू सबले पहिली कोन खड़े होही. बांटे भाई परोसी होगे. परोसी घलोक अपन धरम ला निभाथे. पास परोस मा सब्बो झन एक दूसर के आसरा मा रइथे. जिये खाए के सेती जिनगी नइ मिले हे. अपन आए के अर्थ ला जानो अउ अपन आप ला पहिचानो. भाई, भाई हरय चाहे कखरो राहय. लहू अपन डहर दउड़थे ठीक बात हे फेर दोस्ती घलोक अपन रेहे के कारन ला बताथे. अतकबड़ संसार आज अइसे लागथे के जइसे एके परिवार हरय. परिवार मान के रक्षा करे के जिम्मेदारी सब्बो के हे. तोड़ फोड़ करके जब जोड़ नइ सकन त काबर अइसनहा बुता करके बदनाम होथन. सोंच मा हमेशा दूसर बर भलाई राहय. दूसर ला देख के कभू मन मा ईर्ष्या झन पैदा होवय. सब्बो जगा सुख समृद्धि राहय.
अपन जिनगी भर जिये फेर खाली हाथ काबर इही हरय एक शिक्षा
जीवन चक्र पूरा होवय त अइसे होवय के आने वाला पीढ़ी ला प्रेरणा मिलय. सकल किसम के बुता हावय संसार मा. अपन अपन शक्ति के हिसाब से सब्बो झन लग जावव. शक्ति संग भक्ति जुड़े हे. कतको झन भक्ति के काम मा लगे हें. संसारिक नियम धरम अउ सदाचार ला अपनावव. सदाचार रिही तभे ये दुनिया चलही. मीत मितानी करय सियानी, महापरसादी के बाढ़य चलन, आवव जुर मिल के अपन अपन जिवका साधन करन. जीव त जीव हरय एही पायके मानुस तन ला सबले अच्छा केहे गेहे. अच्छा होय के प्रमान हमर मेल मिलाप मा राहय. ( लेखक साहित्यकार हैं और ये उनके निजी विचार हैं.)
Rahul Gandhi की Bharat Jodo Yatra में शामिल हुईं Swara Bhaskar, क्या बोले Narottam Mishra?। MP News
Raipur News : रायपुर में 'Shraddha' जैसा हत्याकांड, आरोपी ने Odisha के जंगल में जलाया लाश
Raipur News : Shraddha Murder की तर्ज पर रायपुर की युवती की हत्या, Odisha के जंगल में फेंका शव
मध्य प्रदेश: समान नागरिक संहिता के लिये कमेटी बनायेगी शिवराज सिंह चौहान सरकार
Madhya Pradesh News : Rewa में 3 शातिर चोर हुए गिरफ्तार, देर रात निजी Bank में घुसे थे | Latest News
Gujarat Election: PM Narendra Modi का Congress पर हमला, 'विपक्ष में मुझे गाली देने की लगी होड़'
Barwani में PESA जागरुकता सम्मेलन में पहुंचे CM Shivraj, मंच से जनपद पंचायत CEO को किया सस्पेंड
Chhattisgarh विधानसभा का विशेष सत्र आज से, मंत्री Amarjeet Bhagat और Kawasi Lakhma का बड़ा बयान
Jabalpur में शादी का धोखा देकर एक साल तक किया शोषण, महिला की शिकायत के बाद आरोपी गिरफ्तार I MP News
MP News। आदिवासी सीटों पर Jai Yuva Adivasi Shakti Sangathan का प्रभाव, Congress की बढी मुसीबतें
Narottam Mishra ने Rahul Gandhi पूछे सवाल, कहा- 'Bharat Jodo Yatra में Swara Bhaskar क्यों ?'
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Articles in Chhattisgarhi, Chhattisgarh New


text:
नेशनल हाईवे दबनई नाला धवलपुर म लूट के खुलासा 4 घण्ट के भीतर लूट के आरोपी गिरफ्तार.., अंजोर छत्तीसगढ़ी म पढ़व पूरा खबर
अंजोर.गरियांबद। जितेन्द्र कुमार जगत पिता कोमल साय जगत उमर 22 साल साकिन साल्हेभाठा थाना मैनपुर अपन मोटर साइकिल ले गांव साल्हेभाठा ले जतमई मंदिर दरसन करे ल जात रिहिस के दबनई जाये वाला रद्दा के पास स्कुटी क्रमांक सीजी 23 जे 7518 के पास खड़े तीन अज्ञात मनखे पीड़ित ल अपन स्कुटी म पेट्रोल खतम हो गे हावय पेट्रोल ले आगू तक जाना हावय कहि के लिफ्ट मांगे ले पीड़ित डहर ले लिफ्ट दे गे कुछ दुर जाये के बाद पीड़ित के संग पिछे बइठे मनखे आगू रद्दा म पीड़ित के चाकु देखाके गाड़ी रोके बर कहे लगे जेकर ले पीड़ित डहर ले रोके म स्कुटी म सवार दू आन मनखे पास आये अउ तीनो मिलके पीड़ित ल जंगल के तनि ले गे तीनो मनखे डहर ले एक राय होके पीड़ित ले मारपीट करके मोबाइल, नगदी रकम 500 रूपिया अउ पीड़ित के मोटर साइकिल लूट करके जंगल के तनि भाग गे के रिपोर्ट म थाना मैनपुर अज्ञात आरोपी के विरूद्ध अपराध क्र. 90/22 धारा 394, 34 भादवि कायम करके विवेचना कार्यवाही म लिस।


text:
पांच महिना के गरभ धरे, पल्लवी गावित तीन घंटा ले जियादा बखत ले खटिया मं परे दरद ले कलपत रहय. ओकर भाभी, 45 बछर के सपना गरेल वो बखत ओकर संग मं रहिन, जब पल्लवी के बच्चादानी के एक हिस्सा ओकर जोनि ले निकर के बहिर आ गे रहिस. अऊ खून बोहाय ले पल्लवी अचेत हो गे रहिस.
25 जुलाई, 2019 के सुत बिहनिया 3 बजे के बेरा रहिस. सतपुड़ा के पहाड़ी मन मं 5 कम 3 कोरी भील परिवार मन के एक ठन बस्ती, हेंगलापाणी मं पल्लवी के माटी के कुरिया भारी बरसात ला झेलत रहिस. उत्तर-पश्चिमी महाराष्ट्र के नंदुरबार जिला के ये दुर्गम इलाका मं न त पक्का सड़क हवय, न त मोबाइल नेटवर्क. पल्लवी के घरवाला गिरिस (ये कहिनी मं जम्मो नांव बदल देय गे हवंय) कहिथें, “अपात हालत नेवता देके नई आवय. वो कभू घलो आय सकत हवय. मोबाइल नेटवर्क बिना, हमन एम्बुलेंस धन डाक्टर ला घलो कइसे बलाय सकथन?”
30 बछर के गिरीश अपन बात राखत कहिथें, “मंय अकबका गे रहंय. मंय नई चाहत रहेंव के वो मर जाय.” सुत बिहनिया 4 बजे गिरीश अऊ ओकर परोसी, अंधियार अऊ बरसत पानी मं, पल्लवी ला बांस अऊ चादर ले बने पालकी मं लाद के सतपुड़ा के पहाड़ी के चिखला भरे रद्दा ले होवत 35 कोस दूरिहा धड़गाँव डहर ले गीन.
हेंगलापाणी बस्ती अकराणी तालुका के तोरणमाल पंचइत इलाका मं बसे हवय. तोरणमाल ग्रामीण अस्पताल के नजीक परथे, फेर तऊन रात मं ये सड़क ह सुरच्छित नई रहिस. जुच्छा गोड़ (चिखला सेती पनही पहिरे मं मुस्किल होथे) गिरीश अऊ ओकर परोसी ला चिखला भरे रद्दा ले जावत दिक्कत के सामना करे ला परिस. प्लास्टिक के चादर मं तोपाय पल्लवी दरद ले कलपत रहय.
करीबन तीन घंटा तक ले चढ़ाई वाले रद्दा ले चलत वो मन तोरणमाल घाट रोड पहुँच गे. गिरीश बताथें, “करीबन 10 कोस के चढ़ाई हवय.” उहाँ ले वो मन 1,000 रूपिया भाड़ा दे के जीप करिन, जऊन ह वो मन ला धड़गाँव तक ले ले गे. जीप ले पांच घंटा तक ले चले के बाद, पल्लवी ला धड़गाँव के एक ठन निजी नर्सिंग होम मं भर्ती कराय गीस. ग्रामीन अस्पताल उहाँ ले 3 कोस अऊ दूरिहा रहिस. वो ह कहिथें, “मोला जऊन पहिला दवाखाना दिखिस, मंय वोला उहिंचे ले गेंय. ये महंगा रहिस, फेर कम से कम वो मं मोर पल्लवी ला बचा लीन.” डाक्टर ह ओकर ले 3,000 रूपिया लीस अऊ दूसर दिन छुट्टी दे दिस. गिरीश सुरता करत कहिथें, “वो ह कहिस के भारी खून बोहाय के कारन ओकर मऊत घलो हो सकत रहिस.”
ये घटना के महिनों बाद तक ले घलो पल्लवी ला रोज के बेचैनी अऊ दरद होवत रहिथे. वो हा बताथे, “मंय जब कऊनो भारी बरतन ला उठाथों धन झुकथों, त मोर काट [बच्चादानी के हिस्सा] मोर जोनि ले बहिर निकर आथे.” पल्लवी 23 बछर के हवय अऊ ओकर बछर भर के नोनी घलो हवय, जेकर नांव ख़ुशी हवय. वो ह हेंगलापाणी बस्ती के एक मान्यता प्राप्त सामाजिक स्वास्थ्य कार्यकर्ता (आशा) के मदद ले घरेच मं सुरच्छित जनम लेय रहिस. फेर ओकर बच्चादानी के इलाज नई होय के सेती, अपन लइका के देखभाल करे मं दिक्कत होथे.
पल्लवी मोला कहिथे, “मोला ख़ुशी ला नहलाय ला परथे, वो ला खवाय, दिन मं कतको पईंत कोरा मं धरे, ओकर संग खेले ला परथे. अतक सारा बूता करे सेती, कभू–कभू मोर पेट ह जरे लगथे, छाती मं दरद अऊ उठे-बइठे मं दिक्कत होथे.”
गिरीश अपन दू ठन गाय ला चराय ला बहिर ले जाथें, उहीं पल्लवी ला हरेक दिन पहाड़ी के तरी झरन ले पानी लाय ला परथे. वो ह बताथे, “ये आधा कोस तरी ढलान मं हवय. फेर हमर पानी बऊरे के इहीच एकेच जरिया हवय.” अप्रैल-मई तक ले ये घलो सूखा जाथे, जेकर कारन पल्लवी अऊ बस्ती के दीगर माईलोगन मन ला पानी लाय ला अऊ तरी मं उतरे बर मजबूर होय ला परथे.
बरसात के बखत वो अऊ गिरीश दू एकड़ के जमीन मं जोंधरा अऊ जुवार के खेती करथें. गिरीश बताथें के ये ठाढ़ ढलान मं उपज कमती होथे. “हमन ला चार धन पांच क्विंटल [400 -500 किलो] मिलथे, जेकर ले 1-2 क्विंटल मंय 15 रूपिया किलो के हिसाब ले तोरणमाल के किराना दुकान मन मं बेंच देथों.” जब बछर भर के लुये के काम पूरा हो जाथे, त गिरीश कोसियार के खेत मन मं काम करे परोसी राज गुजरात के नवसारी जिला मं चले जाथे. वो साल मं करीबन 150 दिन, 250 रूपिया रोजी के बेवस्था कर लेथे.
घर अऊ खेत के खेरखा-खेरखा बूता के बाद, पल्लवी मं अतक ताकत नई बांचय के वो ह तीर के प्राथमिक स्वास्थ्य केंद्र (पीएचसी) जा सके, जऊन ह इहाँ ले करीबन 12 कोस दूरिहा जपी गाँव मं हवय. वो ला अक्सर बुखार रहिथे, चक्कर आथे, अऊ अचेत घलो हो जाथे. वो हा बताथे के आशा कार्यकर्ता वो ला कुछु दवई दे जाथे. वो ह कहिथे, “मंय डाक्टर करा जाय ला चाहतों, फेर कइसे? मंय बनेच दुरबल हवंव.” अपन कोख के दिक्कत के संग, पहाड़ी ले होवत ओतकी दूरिहा ला रेंगत जाय हा ओकर बर करीबन असंभव आय.
तोरणमाल पंचइत के अबादी 20,000 हवय (जइसने के पंचइत के एक झिन सदस्य ह अनुमान लगाइस) अऊ ये ह 6 कम एक कोरी गाँव अऊ 3 कोरी बस्ती मं बगरे हवय. इहाँ के लोगन मन सेती एक ठन प्राथमिक स्वास्थ्य केंद्र, छह उप-केंद्र, अऊ तोरणमाल जून (जुन्ना) गाँव मं 30 बिस्तरा वाला एक ग्रामीण अस्पताल हवय, जऊन ह कंडोम, गर्भनिरोधक गोली, नसबंदी, अऊ आईयूडी लगाय जइसने सुविधा के संगे संग, जचकी के पहिली अऊ ओकर बाद के सेवा देथे. फेर, ये दुर्गम इलाका मं बस्ती मन दुरिहा मं हवंय, येकरे सेती अधिकतर माईलोगन मन घरेच मं लइका ला जनम देथें.
जापी पीएचसी के एक झिन डाक्टर अपन नांव जाहिर नई करे के सरत मं कहिथें, “तोरणमाल मं बिगरे जचकी के मामला के संख्या जियादा हवय, काबर इहाँ के आदिवासी मन डोंगरी ऊपर रहिथें, पानी बर दिन मं कतको पईंत ऊपर-तरी चढ़त रथें, इहाँ तक ले गरभ के बखत घलो. ये जिनिस मन कतको तरह के कठिनाई अऊ समे ले पहिली लइका के जनम के कारन बनथें.” दू डाक्टर, दू नर्स अऊ एक वार्ड सहायक वाले ये पीएचसी ह हालेच मं साल 2016 मं बनाय गे रहिस, अऊ इहाँ दिन मं चार ले पांच मरीज आथें. वो ह बताथें, “लोगन मन तभे आथें, जब हालत वास्तव मं बिगर जाथे धन जब भगत (बइद) के इलाज काम नई करय.”
अप्रैल 2019 अऊ मार्च 2020 के मंझा मं, डॉक्टर ह बच्चादानी के अपन जगा ले खसके के पांच ठन मामला देखे रहिस. वो ह कहिथें, “वो सब्बो ला 100 फीसदी आपरेसन के जरूरत रहिस, येकरे सेती, हमन वो मन ला नंदुरबार सिविल अस्पताल मं भेज देन. ये तरीका के जचकी मामला मं इहाँ इलाज के कऊनो सुविधा नई ये.”
बच्चादानी तऊन हालत मं अपन जगा ले खिसक के बहिर आय ला धरथे, जब पेल्विक फ्लोर मांसपेसी मन अऊ लिगामेंट तन जाथें धन दुबर हो जाथें, अऊ बच्चादानी ला सहारा देय के ताकत नई रह जाय. मुंबई के फ़ेडरेशन ऑफ़ ऑब्सटेट्रिक एंड गायनीकोलॉजिकल सोसाइटीज़ ऑफ़ इंडिया के अध्यक्ष डॉ. कोमल चव्हाण बताथें, “बच्चादानी मांसपेसी मन ले बने संरचना आय, जेन ह पेल्विक के भीतरी कतको किसिम के मांसपेसी मन ले, ऊतक, अऊ लिगामेंट के संग टिके रहिथे. गरभ के समे, कतको लइका मन के जनम, लंबा बखत तक ले चले जचकी के प्रक्रिया धन [जचकी बखत खराब ढंग] ले इलाज करे सेती कुछेक माईलोगन मन मं ये मांसपेसी मन दुबर हो जाथें, जेकर ले बच्चादानी अपन जगा ले खिसक जाथे.” गंभीर मामला मं, माइलोगन के उमर अऊ समस्या के गहिर होय के अधार ले, कमज़ोर पेल्विक फ्लोर के ऊतक मन ला दुबारा ठीक करे सेती आपरेसन धन बच्चादानी हेरवाय के ज़रूरत पर सकत हवय.
इन्डियन जर्नल ऑफ़ मेडिकल रिसर्च मं साल 2015 मं छपे, महाराष्ट्र के नासिक जिला के गाँव देहात के माईलोगन मं गरभ ले जुरे रोग (सीओएम) के बारे मं साल 2006-07 के एक ठन अध्ययन मं पता चलिस के सीओएम वाले 136 माईलोगन मं प्रोलैप्स (जनन अंग मन के फैलाव) सबले जियादा (62 फीसदी) रहिस, बढ़त उमर अऊ मोटापा ला छोरके, रिपोर्ट मं बताय गे रहिस, सरलग लइका जनम करे अऊ पारंपरिक दाई मन के हाथ ले होवत जचकी जइसे गरभ ले जुरे कारक, प्रोलैप्स के घटना के संग महत्तम रूप ले जुरे रहिस.
नंदुरबार सिविल अस्पताल मं पल्लवी अपन बच्चादानी के आगू निकर आय के इलाज बर आपरेसन के सुविधा मुफत मं हासिल कर सकत रहिस, फेर ओकर बस्ती ह हेंगलापाणी ले करीबन 50 कोस दुरिहा हवय. उहाँ तक ले जाय के मतलब, तीन घंटा के चढ़ई वाला रद्दा ले जावत अऊ उहाँ ले बस ले चार घंटा के रद्दा. पल्लवी कहिथे, “मंय जब बइठथों त लागथे के मंय कोऊनो जिनिस ऊपर बइठत हवंव अऊ मोला भारी दरद होथे. मंय एके जगा मं बनेच बेरा तक ले नई बइठ सकंव.” ये रद्दा मं राज परिवहन के बस मंझनिया करीबन 1 बजे तोरणमाल ले आथे. वो ह पूछथे, “का डाक्टर इहाँ नई आय सकय?”
डॉक्टर बताथें के सड़क नई होय ले, तोरणमाल के मरीज मन तऊन मोबाइल मेडिकल यूनिट तक ले घलो नई आय सकंय जऊन ह दूरदराज के इलाका मन मं इलाज बर जाथे. अकारणी ब्लाक मं, 9 कम 2 कोरी गाँव अऊ कतको दीगर बस्ती मं जाय बर सड़क नई ये. महाराष्ट्र सरकार के नवसंजीवनी योजना पहुंच ले दूरिहा इलाका मन मं मोबाइल मेडिकल यूनिट चलाथे, जऊन मं एक ठन चिकित्सा अफसर अऊ एक ठन प्रसिच्छित नर्स सामिल होथे. महाराष्ट्र आदिवासी विकास विभाग के 2018-19 के एन्युअल ट्राईबल कॉम्पोनेन्ट स्कीम के रिपोर्ट के मुताबिक, अकारणी तालुका मं अइसने दू यूनिट काम करत हवंय, फेर वो मन पल्लवी के बस्ती जइसने दुर्गम जगा मं पहुंचे नई सकंय. खुदेच जपी के डॉक्टर कहिथें, “इहाँ के पीएचसी मं न त बिजली हवय, न पानी, अऊ न त करमचारी मन के रहे बर घर. मंय येकर बारे मं स्वास्थ्य विभाग ला चिठ्ठी लिखे हवंव, फेर कुछु नई होइस हवय.” स्वास्थ्यकरमी मन ला हरेक दिन नंदुरबार ले जापी जाय सम्भव नई लगय. डॉक्टर कहिथें, “येकरे सेती, हमन इहना हफ्ता के कामकाज के दिन मं काम करथन अऊ रात के बखत आशा कार्यकर्ता के घर मं रुक जाथन. हमन हफ्ता के आखिर मं नंदुरबार के अपन घर मं लहुंट जाथें.”
येकरे सेती ये इलाका मं आशा कार्यकर्ता मन के भूमिका अऊ घलो महत्तम हो जाथे. फेर वो मन ला घलो दवई अऊ किट के कमती स्टाक ले जूझे ला परथे. हेंगलापाणी के आशा कार्यकर्ता, बिद्या नाइक (बदले नांव) कहिथे, हमन ला गरभधरे महतारी सेती आयरन अऊ फोलिक एसिड के गोली बेरा के बेरा नई देय जाय. विद्या 10 ठन बस्ती के आशा कार्यकर्ता मन के काम के निगरानी करथे.
कुछेक आशा कार्यकर्ता मन ला जचकी कराय के प्रसिच्छन मिले हवय, फेर जचकी के मुस्किल वाला मामला सेती वो मन ला तियार नई करे गे हवय. विद्या हरेक महिना दू ले तीन शिशु के मऊत अऊ एक धन दू महतारी मऊत ला दर्ज करथे, जऊन ह घर मं सुरच्छित जचकी नई होय सेती होथे. वो ह कहिथे, “हमन ला कऊनो अऊ जिनिस के दरकार नई ये – हमन ला आय-जाय सेती सुरच्छित सड़क दे दव, जेकर ले हमन सुरच्छित जचकी करवा सकन.”
डॉ. चव्हाण कहिथें, “जचकी ले पहिली देखभाल के संगे-संग, सुरुच मं सही देखभाल सेती, दुर्गम इलाका मं बढ़िया योग्यता वाले स्त्री रोग विशेषज्ञ के ख़ास जरूरत होथे, जिहां माइलोगन बर रोज के बूता अऊ घलो चुनोती ले भरे होथे.”
फेर भारत सरकार के ग्रामीण स्वास्थ्य सांख्यिकी 2018-19 मं दर्ज करे हे हवय के महाराष्ट्र के सामुदायिक स्वास्थ्य केंद्र मन बर 1,456 विशेषज्ञ मन के जरूरत होथे. हरेक केंद्र मं एक सर्जन, स्त्री रोग विशेषज्ञ, चिकित्सक, अऊ बाल रोग विशेषज्ञ समेत 4 विशेषज्ञ मन के होना जरूरी होथे. फेर 31 मार्च, 2019 तक सिरिफ 485 विशेषज्ञ तैनात करे गे रहिन, यानि 971 विशेषज्ञ मन (67 फीसदी) के कमी रहिस.
राष्ट्रीय परिवार स्वास्थ्य सर्वेक्षण-4 ( एनएफएचएस-4 , 2015-16) के मुताबिक नंदुरबार के देहात इलाका मं सिरिफ 26.5 महतारी मन ला जचकी के पहिले पूरा अऊ जरूरी देखभाल मिले रहिस, सिरिफ 52.5 फीसदी माइलोगन मन के जचकी अस्पताल मं होइस, अऊ अपन घर मं लइका जनम करे सिरिफ 10.4 फीसदी माईलोगन ला प्रसिच्छित स्वास्थ्यकरमी मन के मदद मिले रहिस.
नंदुरबार जिला मं आदिवासी मन के बड़े अबादी हवय – खासकर के भील अऊ पावरा समाज हवंय. महाराष्ट्र के मानव विकास सूचकांक 2012 मं सबले तरी के पांत मं हवय, कुपोसन, लइका अऊ महतारी मन खराब सेहत के समस्या ले जूझत हवंय.
पल्लवी के घर ले करीबन 13-14 कोस दूरिहा, तोरणमाल जंगल के भीतरी एक अऊ डोंगरी ऊपर लेगापाणी बस्ती हवय. इहां, अपन खदर छवाय कुरिया के भीतरी सारिका वसावे (बदले नांव) पानी मं परसा के फूल ला उबालत रहिन. 30 बछर के सारिका कहिथें, “मोर बेटी ला जर धरे हवय. मंय वोला इही पानी ले नहलवाहूँ. वो ला बढ़िया लागही.” सारिका भील समाज ले हवय. वो ह छे महिना के गरभ ले हवय अऊ वो ला पथरा के बने चूल्हा के आगू लंबा बखत तक ले बइठे मं मुस्किल होथे. वो ह कहिथें, “मोर आंखी मन जरत रहिथें, अऊ इहाँ दरद होवत रहिथे [पेट अऊ जांघ के मंझा के हिस्सा डहर आरो करत]. मोर पीठ मं घलो दरद होथे.”
थके अऊ दुबर, सारिका घलो बच्चादानी के (अपन जगा ले खिसके के) दिक्कत ले जुझत रहिन. फेर, वो ह रोज के बूता करे ला मजबूर हवंय. पेसाब करत धन बहिर जाय बखत जोर लगाय ले ओकर बच्चादानी तरी डहर खसक जाथे अऊ जोनि ले बहिर कोती दिखे ला लागथे. वो ह जोर-जोर ले साँस लेवत अऊ अपन चेहरा ले पछीना ला पोंछत कहिथें, “मंय येला अपन लुगरा के कोना ले भीतरी धकेल देथों; अइसने करे मं दरद होथे.” चूल्हा कुहरावत रहय, येकरे सेती अपन चेहरा दूसर तरफ कर लेथें.
वो ला तीन बछर ले बच्चादानी खिसके के ये दिक्कत हवय. साल 2015 मं, जब वो ह आठ महिना के गरभ ले रहिस, त वो ला रतिहा 1 बजे अचानक ले जचकी के पीरा होय ला धरिस. ओकर सास ह ओकर जचकी करवाईस अऊ छे घंटा के जचकी के बाद, सारिका के बच्चादानी खिसक के ओकर जोनि के बहिर आ गे. वो ह सुरता करत बताथें, “मोला अइसने लगिस जइसने कऊनो मोर देह के एक हिस्सा ह बहिर खिंच लेय हवय.”
डॉक्टर चव्हाण बताथें, “बच्चादानी खिसके के समस्या के इलाज नई होय ले कतको अऊ दिक्कत होय सकत हवय, जइसने पेसाबथैली मं संक्रमन, देह संबंध बनाय के बाद खून बोहाय, संक्रमन अऊ दरद, ये सब्बो के सेती चले-फिरे मं परेशानी होथे.” वो ह कहिथें के उमर बाढ़े के संग हालत अऊ बिगड़ सकथे.
बच्चादानी खिसके ले जुरे कऊनो किसिम के समस्या ले जुझत माइलोगन मन ला भारी वजन उठाय ला मना करे जाथे, अऊ कब्ज ले बांचे सेती जियादा ले जियादा पानी पिये अऊ भारी रेसा वाला पौष्टिक खाना खाय के सलाह देय जाथे. फेर, सारिका ला दिन मं एक बेर पूरा खाना खाय मं अऊ पानी पिये बर घलो जूझे ला परथे. चाहे वो गरभ ले होंय धन नई होंय, वो मन ला पानी दुहारे सेती हरेक दिन डोंगरी के तरी बोरिंग तक ले तीन कोस रेंगे ला परथे. लहूँटत बेर चढ़ाई धीरे अऊ जियादा कठिन होथे. वो ह मोला बताथें, “मोर जांघ मन के संग बच्चादानी के रगड़ाय ले जलन होय लगथे. कभू-कभू खून बोहाय लगथे. घर पहुंचे सात, वो ह बच्चादानी के बहिर निकरे हिस्सा ला भीतर ठेल देथें.”
देह के पिरा ला छोर, ये किसिम के हालत के समाजिक अऊ आर्थिक नतीजा घलो झेले ला होथे. बच्चादानी खिसके के दिक्कत के कारन वो मन के बिहाव जिनगी बिगड़ सकत हवंय, घरवाला छोड़ घलो सकत हवय; जइसने के सारिका के संग होइस.
बच्चादानी खिसके के दिक्कत होय के बाद, सारिका के घरवाला संजय (बदले नांव) ह दूसर बिहाव कर लीस. संजय धड़गाँव के होटल मन मं बूता करथे. 300 रूपिया रोजी मं महिना मं चार ले पांच दिन कमाथे. सारिका बताथे, “वो अपन दूसर घरवाली अऊ बेटा ऊपर अपन कमई खरचा करथे.” वो ह सायदे कभू खेत मं बूता करे होही. येकरे सेती, सारिका ह साल 2019 मं बरसात के बखत, दू एकड़ खेत मं अकेल्ला एक क्विंटल जोंधरा कमाय रहिस. “मोर घरवाला अपन दूसर घरवाली अऊ लइका सेती 50 किले जोंधरा लेके चले गे अऊ बांचे ला मंय भाखरी सेती पीस लेय रहेंव.”
आमदनी के कऊनो जरिया नई होय सेती, सारिका अक्सर चऊर अऊ दार बर आशा कार्यकर्ता अऊ गाँव के कुछेक लोगन ऊपर आसरित रहिथें. कभू-कभू वो ह पइसा उधार घलो लेथें. वो ह कहिथें, “मोला गाँव के एक झिन ला उधार के 800 रूपिया चुकता करना हे जऊन ला वो ह रासन अऊ बीजा बिसोय सेती जून 2019 मं मोला देय रहिस.”
कभू-कभू ओकर घरवाला वोला पिटथे अऊ देह संबंध बर मजबूर करथे. वो ह बताथें, “वो ह मोर हालत ला [बच्चादानी खिसके] पसंद नई करय. येकरे सेती दूसर बिहाव कर लीस. फेर जब वो ह जब नसा करे रथे, त मोर करा आथे. मंय [संबंध बखत] दरद होय के कारन रोवत रहिथों, फेर तभो घलो वो ह मोला पीटथे.”
जऊन दिन मंय सारिका ले भेंट करे रहेंय, चूल्हा के तीर रांधे भात ले भरे बरतन रखाय हवय. वोला अऊ ओकर पांच बछर के बेटी करुणा ला जम्मो दिन बस इही ला खाना हवय. वो ह बतातें, “घर मं सिरिफ किलो भर चऊर बांचे हवय.” वो ला अपन बीपीएल राशन कार्ड ले जऊन तीन किलो चऊर अऊ आठ किलो गहूँ मिले रहिस, वो मेर ले बस इही बांचे हवय. एकर छोर, ओकर तीन छेरी मन ओकर खुराक के एकेच जरिया हवंय. वो ह बताथें, “एक ठन छेरी ले मोला हरेक दिन एक गिलास दूध मिला जाथे.” ये दूध ला घलो वो ह अपन बेटी अऊ अपन चार बछर के सऊत बेटा, सुधीर मं बरोबर-बरोबर बाँट देथे, जऊन ह अपन दाई संग कोस भर दुरिहा रथे.
तोरणमाल के ग्रामीण अस्पताल सारिका के कुरिया ले 5 कोस दूरिहा हवय, फेर उप-स्वास्थ्य केंद्र मुस्किल ले दू कोस दूरिहा हवय. उहाँ तक जाय बर खड़ा चढ़ई परथे. टेक्सी जीप घलो रोजके नई चलय, जेकरे सेती वो ला पइदल जाय ला परथे. वो ह कहिथें, “मंय जियादा रेंगे नई सकंव, मोर साँस भरे ला लगथे.” अपन जचकी ले पहिली उप-केन्द्र के चक्कर लगाय बखत, वो ला सिकल सेल रोग घलो होगे; ये ह एक ठन अनुवांशिक रक्त विकार आय, जऊन ह हीमोग्लोबिन ऊपर असर करथे अऊ खून के कमी के कारन बनथे.
चिकित्सा अधिकारी डॉक्टर सुहास पाटिल बताथें के साल 2016 मं बने तोरणमाल ग्रामीण अस्पताल मं 30 बिस्तरा हवंय. ओपीडी मं रोजके 30 ले 50 मरीज आथें. वो मन जर, जुड़ धन चोट जइसने नान नान बीमारी ले के आथें. तीर-तखार के 25 गाँव ले हर महिना सिरिफ एक धन दू माईलोगन मन जचकी सेती आथें. अस्पताल मं दू चिकित्सा अधिकारी, सात झिन नर्स, एक लैब (फेर कऊनो टेकनीशियन नई) अऊ एक लैब असिस्टेंट हवय. सारिका के समस्या जइसने गहिर मामला के इलाज सेती, इहाँ प्रसूति अऊ स्त्रीरोग विशेषज्ञ धन कऊनो दीगर विशेषज्ञ के कऊनो जगा नई ये.
साल 2016 ले ये अस्पताल मं काम करत अऊ अस्पताल के स्टाफ़ क्वार्टर मं रहेइय्या डॉक्टर पाटिल कहिथें, “हमर करा बच्चादानी खिसके के दिक्कत वाला मामला नई आवंय. जियादा करके पेल्विक ब्लीडिंग अऊ सिकल सेल अनीमिया के आथें. गर हमन ला अइसने ममला मिलही घलो त हमर करा वो मन के इलाज के सुविधा अऊ विशेषज्ञता नई ये.”
गर वो मन के तीर ये सुविधा अऊ विशेषज्ञता होतिस, तभो ले घलो सायदे सारिका ह बच्चादानी खिसके के दिक्कत के बारे मं बतातिन. वो ह कहिथें, वो ह मरद डॉक्टर आंय, मंय वो ला कइसने बताय सकत हवंव के मोर काट (बच्चादानी) बहिर निकलत रहिथे?”
फोटू: ज़ीशान ए लतीफ़, मुम्बई मं बसे एक स्वतंत्र फ़ोटोग्राफ़र अऊ फ़िल्ममेकर आंय. ओकर काम ला दुनिया भर के संग्रहन, प्रदरसनी अऊ प्रकासन मं पेस करे गे हवय : सम्पर्क https://zishaanalatif.com/
पारी अऊ काउंटरमीडिया ट्रस्ट के तरफ ले भारत के गाँव देहात के किशोरी अऊ जवान माइलोगन मन ला धियान रखके करे ये रिपोर्टिंग ह राष्ट्रव्यापी प्रोजेक्ट ' पापुलेशन फ़ाउंडेशन ऑफ़ इंडिया ' डहर ले समर्थित पहल के हिस्सा आय जेकर ले आम मइनखे के बात अऊ ओकर अनुभव ले ये महत्तम फेर कोंटा मं राख देय गेय समाज का हालत के पता लग सकय.
ये लेख ला फिर ले प्रकाशित करे ला चाहत हवव ? त किरिपा करके [email protected] मं एक cc के संग [email protected] ला लिखव
अनुवाद: निर्मल कुमार साहू


text:
सूरजपुर। छत्तीसगढ़ के सूरजपुर म अपन रिश्तेदार के सादी म गुरुवार के पूरा परिवार ह खुशियां मनाइस हे । शुक्रवार बिहनियाह परिवार के लोगन मन एक संघरा कार ले वापस आवत रहिन हे कि अचानक अंबिकापुर -दतिमा मार्ग म राई जंगल के तीर कार पेड़ ले जा टकराइसक्कराईं , जेखर ले खुशी ह पल भर म मातम म बदल गे, जिहां एक परिवार के दू लइका के मउत हो गे। घटना शुक्रवार के बिहनिया 4 बजे के बताए जात हे। घटना कार चालक के अचानक झपकी आए के वजह ले होइस हे। हादसा म कार 15 फीट दूर पेड़ ले जा टकराइस। उहे चार अन्य गंभीर रूप ले घायल हे।
प्रदेस म अवइया दिन म बिजली संकट हो सकत हे….
कोरबा अऊ चांपा के बीच ब्रिज मेंटनेंस ले प्रभावित ट्रेन के कारण अवइया दिन म बिजली संकट हो सकत हे। आप मन ल बता दन कि रेलवे प्रबंधन ह 31 मई तक यात्री अऊ गुड्स ट्रेन के परिचालन म कमी लाए के आदेश दे हे, जेकर असर कोयला परिवहन उपर घलो दिखत हे। समान्य दिन म कोरबा ले 42 ले 45 रैक दूसर राज्य के पॉवर प्लांट म कोयला भेजे जाथे, जे ह अब कम होके 35 ले 36 रैक हो गए हे। रेलवे के माने त छत्तीसगढ़ समेत मध्यप्रदेश, महाराष्ट्र, गुजरात, राजस्थान म बिजली के मांग बढ़े हे। अइसे म प्रदेस के सरकारी अऊ निजी पावर प्लांट म खाली 4 ले 5 दिन के कोयला ही बचे हे। कोल डिस्पैंच धिरे होए के सीधा असर बिजली उत्पादन उपर पड़ना तय माने जात हे।
पामगढ़ एसडीएम लकड़ा उपर दुर्व्यवहार करे के आरोप
जांजगीर के पामगढ़ एसडीएम अजय लकड़ा उपर दुर्व्यवहार करे के मामला आगु आए हे। आप मन ल बता दन कि जिला पंचायत सदस्य अऊ सभापति इंदु बंजारे ह एकर सिकायत कलेक्टर ले करे हे। उहें सिकायत म SDM ल 5 दिन के भितर हटाए अऊ ओकर उपर कार्रवाई के मांग करे हे। कार्रवाई नइ होए उपर जिला पंचायत सदस्य ह अनसन करे के चेतावनी दे हे।
बिपक्षी पार्सद मन जिला प्रसासन ले बजट रद्द करे के मांग
धमतरी नगर निगम म हंगामा के बीच महापौर ह बजट पेस करिस। जेला लेके बिपक्षी पार्सद मन जिला प्रसासन ल बजट रद्द करे के मांग करे हें, संग ही बजट ल लेके सदन म चर्चा करत हे। जेकर ले ओमन अपन वार्ड के मूलभूत समस्या ल सदन म रख सकही अऊ एकर उपर चर्चा हो सकही। आप मन ल बता दन कि 11 अप्रैल के महापौर के बजट पेस करे के दउरान बिपक्षी पार्सद मन जमके हंगामा करे रिहिन, अऊ बजट उपर चर्चा ल लेके बिपक्षी पार्सद मन सदन ले वाक आउट करके बजट के कॉपी घलो फाड़ दे रिहिन। उहें जिला प्रसासन ह बजट ल लेके जांच के बाद सासन ल रिपोर्ट सउपे के बात कहे हे।


text:
कवर्धा। कबीरधाम जिला के तरेगांव थाना क्षेत्र के अंतर्गत ग्राम धुआं छापर जंगल म पुलिस के संयुक्त टीम अउ नक्सली मन के मुठभेड़ म एक नक्सली मारे गिस। कवर्धा के ये क्षेत्र म नक्सल म के पाये जाना पुलिस अउ प्रशासन बर चिंता के विषय हे। उहे कवर्ध्रा पुलिस बर एक नक्सली ल मार गिराना बड़े उपलब्धि माने जाता हे।
ब्रेकिंग न्यूज…. कवर्धा के धुआं छापर जंगल म पुलिस के संयुक्त टीम अउ नक्सली मन के मुठभेड़
कवर्धा। कबीरधाम जिला के तरेगांव थाना क्षेत्र के अंतर्गत ग्राम धुआं छापर जंगल म पुलिस के संयुक्त टीम अउ नक्सली मन के मुठभेड़ म एक नक्सली मारे गिस। कवर्धा के ये क्षेत्र म नक्सल म के पाये जाना पुलिस अउ प्रशासन बर चिंता के विषय हे। उहे कवर्ध्रा पुलिस बर एक नक्सली ल मार गिराना […]
Related Posts
Nothing found!
It looks like nothing was found here!


text:
गरियाबंद. चिरायु योजना ह जिला के दू मासूम के जिनगी म उजियारा बन के आईस। दिल के बीमारी ले पीड़ित लईका 3 साल के रोशन अऊ पलक के ऐ योजना के तहत हार्ट सर्जरी होईस जेखर ले एखर व एखर परिवार वाला मन के जिनगी म मुस्कान भर गे। बता देन कि राष्ट्रीय बाल स्वास्थ्य कार्यक्रम अंतर्गत लईका मन के बेहतर स्वास्थ्य बर गठित देवभोग के चिरायु दल के परयास ले ऐ ओखर मन के ओपन हार्ट सर्जरी होईस हे।
सर्वेक्षण म पता चले रिहिस कि देवभोग विकासखंड के 3 साल के मासूम रोशन सिन्हा अऊ गाड़ाघाट के 3 साल के पलक घ्रुव हृदय रोग ले पीड़ित रिहिन। चिरायु दल के डॉक्टर मन ह बताईस कि ऐ दूनों लईका के केस काफी जटिल रिहिस अईसे में ऐखर मन के ऑपरेशन राज्य म संभव नई हो सकत रिहिस। ऑपरेशन बर केरल के कोच्चि स्थित अमृता मेडिकल साइंस इंस्टीट्यूट में संपर्क करे गिस। प्राथमिक जॉच के बाद पिछले 6 फरवरी के रोशन अऊ 9 फरवरी के पलक के ओपन हार्ट सर्जरी करे गिस। रोशन के उपचार म 1 लाख 17 हजार रूपए अऊ पलक के उपचार में 1 लाख 73 हजार रूपए के खर्च आईस जेन ल छत्तीसगढ़ शासन के चिरायु योजना के तहत वहन करे गिस।
14 परिवार म बगरे हे मुस्कान
उल्लेखनीय हे कि ए योजना म अब तक जिला के कुल 14 लईका मन के सफल उपचार हो चुके हे। अईसने मुख्यमंत्री डॉ रमन सिंह के अत्यंत महत्वाकांक्षी चिरायु योजना ले ना केवल मासूम लईका मन ल नवा जिनगी मिलत हे, बल्कि ओखर माता-पिता व परिवारजन मन के जिनगी भी मुस्कान ले बिखर गे हे। पलक के पिता तेजराम घ्रुव अऊ रोशन के पिता बलभद्र सिन्हा ह मुख्यमंत्री डॉ रमन सिंह ल धन्यवाद दे के संगे संग आभार व्यक्त करे हे।


text:
जय जोहर। किस्टाराम म जवान मन ह एक अइसे राइफल ल बरामद करिस हे, जे हैरान करइया हे। दरअसल जिला के किस्टाराम क्षेत्र म मुठभेड़ होइस हे। येखर बाद एसटीआरएफ अउ डीआरजी के टीम सर्चिंग बर निकलिस, तभो उमन ल पुटल्ली गांव ले जर्मन मैड जी-3 मिलिस। मिले जानकारी म छत्तीसगढ़ म पहली बार अइसे राइफल बरामद करे गेहे।
येला सेके पुलिस ह ये बात के पड़ताल करत हे कि परदेस म जर्मनी के ये राइफल कोन कोती ले आइस हे। अउ भारत म कोन जगह अउ कोन से फोर्स ये राइफल के उपयोग करत हे। नक्सली मन ह येला कोन जगह ले लूटा हे। पुलिस पूरा गंभीरता ले येखर जांच करत हे अउ जल्द ही ये गुत्थी ल सुलझा के कोशिश म लगे हे।
आपमन जानत होहूं कि सुरक्षा बल मन ल नुकसान पहुंचाए बर नक्सली मन ह अत्याधुनिक हथियार के उपयोग करत हे। पीछु दिन मन म नक्सली मन ले मुठभेड़ के बाद सुरक्षा बल मन ल मउवका मिले जर्मन मेड G-3 रायफल ह ये बात के पुष्टि कर दीस हे। नक्सली मन के पास आधुनिक हथियार मन के होय के खबर मन आवत रहिन हे, लेकिन ये बार येखर पुष्टि घलो होगे हे।
मिले जानकारी म पाकिस्तान के सेना जी-3 राइफल के प्रयोग लंबा बखत ले करत आवत हे। माओवादी मन के पाकिस्तान कनेक्शन के बात घलो लगातार उठत हवय। ये बरामदगी ले जांच एजेंसी मन के आगू भी एक नवा चुनौती उठ खड़े हे।
जी 3 के संग आतंकी संगठन के दहशतगर्द
नक्सली मन के पास पहुंचत हथियार मन के खेप के खेल सुरक्षाबल मन अउ गुप्तचर एजेंसी मन बर एक अबूझ पहेली बन चुके हे। एती सुकमा जिला के पुलिस अधीक्षक अभिषेक मीणा ह कहिन कि जर्मन मेड जी-3 राइफल ल कोन फोर्स इस्तेमाल करत अउ नक्सली मन ये केती ले लूटे हे येखर जांच करे जात हे।
का हे जी 3 के खासियत
7। 62 एमएम के ये रायफल म एक मिनट म 500 से 600 गोली दागे जा सकत हे। येखर मजल वैलोसिटी यानी कि गोली के रफ्तार 2 हजार 652 फीट प्रति सेकंड होथे हे। येखर कारगर फायरिंग रेंज 600 मीटर तक होवत हे। यानी 600 मीटर दूर म खड़े दुश्मन ल मार गिराये जा सकत हे। ये गन के मैक्सिमम फायरिंग रेंज 3700 मीटर तक होवत हे। येमा 20,30,50 या 100 गोली वाले ड्रम मैग्जीन ल लगाकर फायर करे जा सकत हे।
जय जोहर। किस्टाराम म जवान मन ह एक अइसे राइफल ल बरामद करिस हे, जे हैरान करइया हे। दरअसल जिला के किस्टाराम क्षेत्र म मुठभेड़ होइस हे। येखर बाद एसटीआरएफ अउ डीआरजी के टीम सर्चिंग बर निकलिस, तभो उमन ल पुटल्ली गांव ले जर्मन मैड जी-3 मिलिस। मिले जानकारी म छत्तीसगढ़ म पहली बार अइसे राइफल बरामद करे गेहे।


text:
समय घलोक कहिके नइ आवय. अपने अपन ओखर आना - जाना लगे रइथे. थोरको ऊंच - नीच होइस तहां ले का जमाना आगे केहे बर मनखे मन नइ छोड़ंय. फेर आज काल देखबे त आदमी मेरन समेच नइ राहय. सब अपन - अपन मा मनमाड़े भिड़े हावन कहिके देखाथें. दिखावा के जमाना आगे हे. पास - परोस के देखा सिखी एक दूसर ला अपन ले जादा बड़का नइ बनना चाही सोचथे. आजकल परिवार छोटे होवत जावत हे. समिलहा मिलजुल के रेहे मा बात नइ बनत हे. खेती - बाड़ी बांटा के चक्कर मा परिवार के पुरती नइ होवय , एकरे सेती अपन - अपन ले कांही कुछु करे बर अलगियावत जात हें.
पहली गांव मा सम्पन्नता देखे बर मिलय. गौंटिया दाऊ पारा अलगे ले चिन्हाऊ राहय. बड़े - बड़े गोर्रा परसार राहय. नौकर - चाकर चारों मुड़ा झूलत राहय. माल मवेशी के जतन करइया राहय. दूध - दही के कभू कमी नइ रिहिस. अब बंटत - बंटत पूँजी पसरा उसलत जावत हे. दाऊ मन के सेवा जतन - करइया , तेल फूल लगइया , मालिश करइया लगे राहय. गउटनिन घलोक सुख - सुविधा मा राहय. पौनी , पसारी के सब्बो बुता अपन - अपन जगा मा मान सम्मान अउ नाम कमावय. बने कमिया कहूं होगे ते का पूछबे सब्बो बेवस्था मा ओला अगुवा बना के राखे जाय.
हाथ गोड़ करइया बड़हर मन गांव बस्ती मा सालाना पहली ले लगा डारे राहय. खाता - पीता घर के मन घलोक रोजी - पानी के हिसाब मा सेवा जतन करइया राखे राहंय. सधारन परिवार मा सियान - सियनहिन के सेवा जतन करइया नाती नतुरा राहय. बहुरिया घलोक अपन सास के सेवा जतन मा लग जावय. अइसे रहिस संयुक्त परिवार के रहन - सहन. अबके लइका मन ला कहानी किस्सा असन लागथे. पहिली कहिनी के घलोक बहिनी राहय. एक से एक, रंग - रंग के कहानी किस्सा सुने बर मिलय. अब तो समे के साथ - साथ कहानी किस्सा कहइया अउ हुंकारू देवइया खोज - खोज के निकाले ल पर जाही तइसे लागथे.\
छत्तीसगढ़ी विशेष: जिहां के जुन्ना रंग-परंपरा के होथे दुनिया म बढ़ई, अइसन छत्तीसगढ़ के जानव मेला-मड़ई
आजकल एकठन नवा फेसन आगे हे. सियान - सियनहिन दाई - बाबू मन घर ला गरु लागे लगिन उनखर बर शहर मा वृद्धा आश्रम खुल गेहे. समाज के कुरूप चेहरा ला उजागर करे बर अतके काफी लागथे.
एक आदमी अपन पूरा जिनगी ला परिवार बर समरपित कर देथे. जीयत भर ले खटाथे. सोंच सोंच के दुबरा जाथे फेर राम रमउवा नइ काहय. लांघन भूखन कइसनो रहिके आने वाला पीढ़ी बर सोंचय. रुपिया मा अउ नहीं त चरन्नी बचाए के उदिम मा राहय. बूढ़त काल के थेगहा बर लोक - लइका के सेवा जतन ले लेके पढ़ई लिखई के बेवस्था करय. पढ़े लिखे लइका घर के काम बुता मा लग जाथे त चिंता के कोई बात नइ राहय. समस्या तब आथे जब परिवार के कमई कम अउ खरचा जादा हो जथे. इही चिंता मा घर चलइया दुबरावत रइथे.
अब तो गांव ला छोड़ के शहर डहर काम बुता बर अवइया के बाढ़ आगे हे. काम के राहत ले शहर फेर दिन बुड़ती अपन गांव. बड़का नौकरी अउ जादा पढ़े लिखे मन गांव के महत्व ला नइ जानय. कतको झन जानथे फेर जादा संख्या मा नइये. छोटे परिवार के सोच अउ दुःख दुनो हे. संस्कार बड़का परिवार कका , बड़ा , बबा , बूढ़ी दाई , ममादाई ले मिलथे फेर ये सब जुन्ना बात ए कहिके टाल देथें. एकरे सेती चिंता अउ उपराहा बाढ़ गेहे. अंगरेजी पढ़इया मन ला का पूछबे. गांव जाथें त रुआब मा रइथे. ओमन ला छोटे बड़े मा फरक समझ मा नइ आवय. गांव - गंवई मा गांवभर के आबादी संग रिसता के निरवाह दिखथे. कोनो जात के राहय मितान कहि दे अतके मा पारिवारिक हो जथे.
छत्तीसगढ़ी में पढ़िए- अड़बड़ सुग्घर लागथे छत्तीसगढ़ी भाखा के मुहावरा, कहावत अऊ लोकोक्ति
दाई , दिदी , लइका , सियान तिहार बार मा सकलाथें त कतका उत्साह रहिथे का बताए जाए. एक - दूसर के सुख दुख मा आना - जाना सरलग लगे रइथे.
अभी चिंता के ए बात के करना हे के रोजी - रोजगार करइया मन अपन लइका ला दाई - बाबू के भरोसा छोड़ के चल देथें. जांगर के चलत ले बिचारा मन कलेचुप अपन कर्तव्य ए कहिके निबाह करथें. जांगर थकिस तहां ले उनखर हाथ गोड़ करइया तिरयाय ला धर ले थे. इही जीव हरय जेन जिनगी भर खटाइस अउ आज सोंच - सोंच के घुरत हे. हाथ गोड़ करइया नइये रे जीव कइसे करबे.
कोरबा: सड़कों पर मवेशी छोड़ने पर अब पशुपालकों पर लगेगा 1000 रुपये का जुर्माना
छत्तीसगढ़ः लव जिहाद का आरोप, एसपी दफ्तर घेरा, परिजनों के साथ जाने से युवती का इंकार
Bharat Jodo Yatra : बाबा महाकाल की नगरी उज्जैन पहुंची राहुल गांधी की भारत जोड़ो यात्रा, 200 पंडितों ने किया स्वागत
पुलिस स्टेशन में पिता से मारपीट, परेशान बेटे ने दे दी जान, अब परिजन कर रहे कार्रवाई की मांग
Bharat Jodo Yatra : महाकाल के दरबार में राहुल ने किया साष्टांग दण्डवत प्रणाम, दिन में नेताओं संग किया डांस, Video
Bharat Jodo Yatra : महाकाल की नगरी से रवाना हुई राहुल गांधी की भारत जोड़ो यात्रा, स्वरा भास्कर भी शामिल
सुकमा: डब्बाकोंटा में सुरक्षाबलों के कैंप पर नक्सलियों ने की फायरिंग, CRPF का जवान घायल
आखिरकार पुलिस गिरफ्त में आ ही गया चिटफंड कंपनी का फ्रॉड डायरेक्टर, लोगों से की थी करोड़ों की ठगी
'भारत जोड़ो यात्रा' का भ्रामक वीडियो पोस्ट करने के आरोप में शख्स पर केस दर्ज
Sarkari Naukri: अधिकारी बनने का सुनहरा मौका, 21 से 35 साल तक की उम्र वाले करें आवेदन
Agniveer Recruitment 2022 Rally: अग्निवीर भर्ती रैली कल से इस राज्य में हो रही है शुरू, जानें इससे संबंधित तमाम डिटेल
ब्रेकिंग न्यूज़ हिंदी में सबसे पहले पढ़ें News18 हिंदी| आज की ताजा खबर, लाइव न्यूज अपडेट, पढ़ें सबसे विश्वसनीय हिंदी न्यूज़ वेबसाइट News18 हिंदी|
Tags: Chhattisgarhi, Chhattisgarhi Articles


text:
रायपुर। एन. माही फिल्मस् के बैनर तले बने छत्तीसगढ़ी फिल्म मोर जोड़ीदार ह दर्सक मन ल अपन ओर खींचे म कामयाब होगे । चार दिन पहिलि रिलीज होय ये फिलिम ले देखे बर सिनेमाघर मन भीड़ देखे जा सकत हे। येखर ले पत चलथे कि मोर जोड़ीदार ल दर्सक मन के काफी अच्छा रिस्पांस मिलत हे। फिलिम के स्टोरी लइकापन के अटकन मटकन दही चटाका ले सुरू होथे। जेमा गुड्डा-गुड्डी के सादी ल सुग्घर ढंग ले फिलिमाय गेहे। फिलिम ल कलाकार मन के एक्टिंग, संगीत, एक्शन अउ सिचुवेशन के चलते अपार सफलता मिलत जात हे। कहे बर तो प्रोड्यूसर मोहित साहू के पहिलि फिलिम हे। लेकिन जे दमदारी ले नवा तकनीक व बढ़िया लोकेशन बर पइसा पैसा खरच करिस हे, तेला देख के नई लगय कि नवा नवा प्रोड़यूसर बने हे। लगत हे उमन अउ उंखर प्रोडक्शन कंपनी अउ ह छत्तीसगढ़ी फिलिम इंडस्ट्री ल आगे बढ़ाए म महत्वपूर्ण भूमिका निभाही। एती फिल्म के डायरेक्टर भूपेन्द्र चंदनिया के घलो मोर जोड़ीदार ह पहिली फिलिम हे। फेर उंखर निर्देसन म कसावट हे । ये कहि सकत हन कि दो नवा नवेले निर्माता- निर्देसक मन ह दर्सक ल एक मनोरंजक फिलिम दे हे।
फिलिम म रजनीश झांझी बढ़िया अदाकारी देखे बर मिलही। उमन ह दाऊजी के भूमिका जान डाल दे हे। नायक कबीर के दाई यानी पूनम त्रिपाठी घलो अपना रोल ल बखूबी ले निभाय हे। एती सरला सेन घलो नायिका के दाई ठकुराइन के रोल म न्याय करत नजर आइस। शैलेंद्र भट्ट टकला कॉमेडियन के रूप म अपन रंग जमात हे। रोमांटिक हीरो मन कुरैशी ह पहिली बेर एक्शन हीरो के रूप म नजर आइस । दर्सक मन उंखर एक्शन ल काफी पसंद करत हे। सबले बढ़िया बात ये हे कि उमन अपन डांस ले लोगन के दिल म समागे। कइठन दृश्य मन म जानदार अभिनय करे हे। नवा हीरो के रूप म इंडस्ट्री ल दिलेश साहू जइसे ह चाकलेटी नायक मिल गेहे। फिलिम म उंखर बोले संवाद नइ तो निपटा देहु पल म लगन के जुबान म चढ़त जात हे। उंखर हीरोइन के संग ट्यूनिंग अब्बड़ सुग्घल लगे हे।
देखे जाय तो कई लोगन के मोर जोड़ीदार ह पहिलि फिलिम हे। जेमा हीरोइन अनोखी लो सामल हे। पहली फिल्म म उंखर अदाकारी बतात हे कि रोल ल निभाय बर जीतोड़ मेहनत करिस हे। दूसर नायिका माही के सुंदरता ल दर्सक मन अपन जेहन म याद रखही। सबले बढ़िया रोल क्रांति दीक्षित कर हे। कहे जा सकत हे कि छत्तीसगढ़ी फिलिम इंडस्ट्रीज एक नवा खलनायक मिल गेहे। बलि को रोल ल रंगमंच के काबिल कलाकार दीक्षित ह अपन सानदार भाव भंगिमा के चलत लोगन के दिल म जगह बना डाले हे। ये फिल्म के बाद ओला कई फिलिम मिलही। बाल कलाकार मन के अभिनय स्वाभाविक अउ बढिय़ा हे ? फिलिम के अन्य कलाकार मन ह अपने किरदार ल बखूबी से निभाय हे। मोर पड़की रे परेवना ह लोगन के जुबान म चढ गेहे। ये बोल शानदार अउ संगीत मधुर व कर्णप्रिय हवय।
फिलिम के गीत मोर दिल के तार म नेपाल के हसीन वादी मन म फिल्माये गेहे। फिल्म के जान हे बेक ग्राउंड म्यूजिक जेकर कारण सबो सीन प्रभावी बन पड़े हे। मेकअप मेन विलास राउत इंडस्ट्री बर नवा नइए। उंखर काम कमाल के हे। फाइट मास्टर सतीश अन्ना के एक्शन एक्स्ट्रा ऑर्डिनरी हे जे फिल्म के प्लस पॉइंट हवय। कैमरा अउ कैमरा मेन फिल्म के आधार स्तंभ होथे, कई भोजपुरी फिल्म म फिलिमाकंन कर चुके सिद्धार्थ सिंग ह काबिले तारीफ काम करे हे। खासकर रेड कैमरा के बखूबी ले इस्तेमाल करीस हे।
रायपुर। एन. माही फिल्मस् के बैनर तले बने छत्तीसगढ़ी फिल्म मोर जोड़ीदार ह दर्सक मन ल अपन ओर खींचे म कामयाब होगे । चार दिन पहिलि रिलीज होय ये फिलिम ले देखे बर सिनेमाघर मन भीड़ देखे जा सकत हे। येखर ले पत चलथे कि मोर जोड़ीदार ल दर्सक मन के काफी अच्छा रिस्पांस मिलत हे। फिलिम के स्टोरी लइकापन के अटकन मटकन दही चटाका ले सुरू होथे। जेमा गुड्डा-गुड्डी के सादी ल सुग्घर ढंग ले फिलिमाय गेहे। फिलिम ल कलाकार मन के एक्टिंग, संगीत, एक्शन अउ सिचुवेशन के चलते अपार सफलता मिलत जात हे। कहे बर तो प्रोड्यूसर मोहित साहू के पहिलि फिलिम हे। लेकिन जे दमदारी ले नवा तकनीक व बढ़िया लोकेशन बर पइसा पैसा खरच करिस हे, तेला देख के नई लगय कि नवा नवा प्रोड़यूसर बने हे। लगत हे उमन अउ उंखर प्रोडक्शन कंपनी अउ ह छत्तीसगढ़ी फिलिम इंडस्ट्री ल आगे बढ़ाए म महत्वपूर्ण भूमिका निभाही। एती फिल्म के डायरेक्टर भूपेन्द्र चंदनिया के घलो मोर जोड़ीदार ह पहिली फिलिम हे। फेर उंखर निर्देसन म कसावट हे । ये कहि सकत हन कि दो नवा नवेले निर्माता- निर्देसक मन ह दर्सक ल एक मनोरंजक फिलिम दे हे।


text:
CG Shayari 26 January x 15 August Chhattisgarhi
आगे तिहार के दिन जी संगी,
सुरता के दिया जलालौ जी।
जिखर खातिर आज देश आजाद हे,
उँखरे गुन ल गालौ जी ।।
दुश्मन बर हम दुश्मन, सिधवा बर निच्चट सिधवा ।
बइरी के चूर कर देबो घमण्ड, हम हिन्दुस्तानी बघवा।।
देश के खातिर जीबो संगी,देश
के खातिर मरबो जी।
देश ले बढ़ के कोनो नई हे,
देश के आनबान बर सब्बो
करम ल करबो जी।।
देश के बेटा हमन किसान भइया,
देश बर अन्न उपजाथें जी।
घाम,प्यास ,पानी, बादर ल सहिके,
देश के मान बढ़ाथें जी।।
CG Republic Day Shayari
ए शायरी नो हय मोर दिल के पुकार
ए, ए आँसू नो हय खून के धार ए।
देश के सेवा सबले बड़े हे ,
बिना सेवा इहु तन ह मोरो जिंदा लास ए।।
कतको करलौ तुमन बड़ाई,
फेर उंखर करजा ल नई चुका सकन।
देश बर जान गवाएँ हे तेखर,सुरता ल
कभू नई भुला सकन।।
भारत माता तोर मान के खातिर,
तन मन धन कुर्बान हे।
भले होजय मोर सीना छलनी,
मिटन नई दौ तोर निशान हे।।
CG Independent Day Shayari
शांति के सन्देश देवइया देश हमर
ए, ए देश म गंगा बहने दौ।
झन बटव जातिपाती,छुवाछुत म
ए देश के रक्षा मैं करहूँ , ए देश मोर जान ए।
एखर आनबान,शान बर, मोर सब कुछ कुर्बान हे।।
देश के सम्मान बर जेन मर मिट गें,
ओ वीरमन ल मोर सलाम हे।
अपन खून गिरा के ए धरती के लाज बचाइन,
ओ सपूत मन ल बारम्बार परनाम हे।।
जेखर खून देश के खातिर नई खउलै,
ओ खून नो है पानी ए।
जेन जवानी देश के काम नई आवय,
ओ बेकार जवानी ए।।
जेन लहू म उबाल नई आय ओ
लहू का काम के,जेन जवानी देश
के काम नई आवय ओ जवानी का काम के।
जुग-जुग ले अमर हो जाथे ओखर नाव,
आघु म सहीद जुड़ जाथे जेखर नाम के।।
संगवारी मन ला हमर यह लिखे गए पोस्ट ह कैसे लगीस कमेंट के माध्यम से जरूर बताहू औउ एला दूसर के संग शेयर करेला भुलाहु मत.
आप मन एला व्हाट्सएप औउ फेसबुक टि्वटर या टेलीग्राम जैसे सोशल मीडिया म शेयर कर सकत हव,
जेकर से यह छत्तीसगढ़ के कोना-कोना म पहुंच सके,अउ सब्बोजन एकर पढ़ के आनंद ले सके.


text:
पनीमारा के स्वतंत्रता सेनानी मन ला दूसर मोर्चा मं घलो लड़ई लड़य ला परिस. वो मन ले कुछेक मन ला त अपन घर के भीतर लड़य ला परिस.
छुआछूत के खिलाफ गांधीजी के अवाज़ ले वो मन जाग गे रहिन.
चमारू बताथें, ''एक दिन, हम लोगन मन 400 दलित मन के संग ये गाँव के जगन्नाथ मंदिर मं घुस गेन, ये बात बाम्हन मन ला हजम नई होईस. फेर, वो मन ले कुछेक मन हमर समर्थन करिन.सायेद वो मन मजबूर हो के अइसन करे रहिन, कब्र वो बखत के माहौल ह कुछु अइसने रहिस. गौंटिया (गांव के मुखिया) मंदिर के मैनेजिंग ट्रस्टी रहिस. वोला बहुतेच गुस्सा आइस अऊ विरोध मं वो हा गांव छोड़के चले गीस. फेर, खुदेच ओकर बेटा बेटा हमर संग मिलगे अऊ वो हा न सिरिफ हमर समर्थन करिस, अपन बाप के लेय फइसला के निंदा घलो करिस.
''अंगरेज समान के खिलाफ अभियान ह उफ़नाय रहिस. हमन सिरिफ खादी पहिरत रहेन. अपन हाथ ले येला बुनन. विचारधारा एकर हिस्सा रहिस. वास्तव मं हमन बहुतेच गरीब रहेन, एकर सेती ये ह हमर बर बने रहिस.”
जम्मो स्वतंत्रता सेनानी मन बाद मं कतको दसक तक ले एकर अमल करिन, जब तक के वो मन के ऊँगली मन काते अऊ बुने ले थक नई गीन. चमारू कहिथे, “पाछू बछर, 90 बछर के उमर मं, मंय सोचेंव के अब एला छोड़े के बखत आ गे हवय.”
"एकर सुरुवात 1930 के दसक मं संबलपुर मं कांग्रेस ले प्रभावित होके होय एक ठन प्रशिक्षण शिविर में होईस. ये प्रशिक्षण के नांव 'सेवा' रखे गे, फेर हमन ला जेल के जिनगी के बारे मं बताय गीस. उहाँ शौचालय साफ़ करे, घटिया खाना के बारे मं बाते गीस. हमन सब्बो जानत रहेन के ये प्रशिक्षण के मंसा आख़िर का आय. गांव ले हम 9 लोगन मन ये शिविर मं गे रहेन."
' 'जम्मो गांव हमन ला फूल माला, सिंदूर अऊ फल देके बिदा करिन. वो बखत लोगन मन मं अतके उछाह अऊ रोमांच रहिस.''
एला छोड़, एकर पाछू मं महात्मा के जादू घलो रहिस, "वो हा लोगन मन ला सत्याग्रह करे बर चिठ्ठी लिखे रहिस, जेन ह हमर भीतर जोस भर दीस. हमन ला कहे गे के हम गरीब, अनपढ़ लोगन मन अगर अवज्ञा मं उतर जाबो, त हमन दुनिया ला बदल सकत हवन. फेर हमन ले अहिंसा अऊ बने बेवहार के परन लेय गेय रहिस.” ये पर ला पनीमारा के सब्बो स्वतंत्रता सेनानी मन जिनगी भर पालन करिन.
वो मन गांधीजी ला पहिले कभू नई देखे रहिन, फेर वो मन घलो दिगर लाखों लोगन मन के जइसने वोकर अवाज मं ठाढ़ हो गिन. ''हमन इहां मनमोहन चौधरी अऊ दयानंद सतपथी जइसन कांग्रेसी नेता मन ले प्रभावित रहेन.'' पनीमारा के सेनानी मन अगस्त 1942 के पहिली ले जेल के पहिला सफ़र तय कर ले रहिन. “हमन किरिया खायेन. युद्ध (द्वितीय विश्व युद्ध) मं पइसा धन निजी तउर ले दे मदद ह देशद्रोह होही. एक पाप. अहिंसा के जतको तरीका हो सकत हवय. ओकर ले युद्ध के विरोध करे जाय. येला गाँव के हरेक मइनखे ह समर्थन करिस."
''हमन कटक जेल मं छह हफ्ता रखे गेन. अंगरेज मन लोगन मन ला एकर ले जियादा बखत जेल मं नई राखत रहिन. एकर सबले बड़े कारन रहिस के हजारों लोगन मन जेल जाय के रट लगाय रहेंय. जेल जाय के इच्छा करेइय्या मन के संख्या बहुतेच जियादा रहिस.
''छुआछूत के खिलाफ अभियान ह पहिली भीतरी दबाव बनाईस, फेर हमन येकर ऊपर काबू पा लेन.” दयानिधि कहिथे, ''आज घलो हमन अपन बनेच संस्कार मन मं बाम्हन मन ला नई बलान. ये 'मंदिर प्रवेश' ह ओमन ले कतको ला नाराज कर देय रहिस. फेर, जाहिर हे. वोमन ले बनेच ला भारत छोड़ो आंदोलन मं हमर संग देय ला मजबूर होय ला परिस.''
जात बिरादरी हा घलो कतके मुसकिल खड़े करा दिस. मदन भोई बताथे, ''जभेच हमन जेल ले बहिर आवन, तीर के गाँव के रिस्तेदार मन हरेक पइत हमर 'शुद्धिकरण' करे ला चाहंय. वो एकरे सेती के हमन जेल मं अछूत मन संग रहे हवन. (ओडिसा के गाँव वाला इलाका मं अभू तक ले जेल गेय सवर्ण मन के 'शुद्धिकरण' करे जाथे : पीएस)
भोई आगू के बात बतावत कहिथे,” एक पइंत जब मंय जेल ले बहिर आंय, त मोर दादी के 11वीं मनाय जावत रहिस. मोर जेल जाय बखत ओकर मऊत हो गे रहिस. मोमा ह मोला पुछिस, ‘मदन तोर शुद्धिकरन हो गे का?’ मंय कहेंव नहीं, हमन सत्याग्रही के रूप मं अपन क्रिया ले दूसर मन के शुद्धिकरन करथन. तब मोला घर के लोगन मन ले अलग कोंटा मं बइठे ला खे गिस. मोला अलग कर देय गिस, सबले अलग बइठके खावंव घलो.”
"जेल जाय ले पहिली मोर बिहाव तय हो गे रहिस. जब मंय बहिर आंय त ये ह टूटगे. टुरी के ददा अइसन दमान नई चाहत रहिस जेन ह जेल के सजा भुगते होवे. आखिर मं फेर मोला सारंडापल्ली गाँव ले दुल्हिन मिलिस. जिहां कांग्रेस के बहुत परभाव रहिस.”
***
चमारू, जितेंद्र, अऊ पूर्णचंद्र ला अगस्त 1942 मं जेल मं रहे के बखत, कऊनो किसम के शुद्धिकरन के ज़रूरत महसूस नई होईस.
जितेंद्र बताथे, वो मन हमन ला अपराधी मन के जेल मं भेज दीन. हमन के जियादा बखत उहिंचे गुजरिस. वो बखत अंगरेज मन सैनिक मन के भर्ती करत रहिन अऊ चाहत रहिन के ये सैनिक मन जर्मनी के ख़िलाफ़ वो मन के लड़ई मं सामिल होके अपन जान देवंय. एकर बर. वो मन लंबा सजा काटत अपराधी मन ला भरोसा मं लेके कतको वायदा सुरु कर दीन. जेन मन एकर बर तियार हो गिन, वोला 100 रुपिया देय जावत रहिस. वो मन के परिवार ला 500 रुपिया मिलय. अऊ युद्ध खतम होय के बाद अजाद कर देय जावत रहिस.”
“हमन दोसी कैदी मन मं अभियान चलायेन. वो मन ला कहेन, का 500 रुपिया के बदला मं परान देय अऊ वो मन के लड़ई मं सामिल होय हा बने बात आय? पहिली मरेइय्या मन मं तुमन होहू. तुमन वो मन बर कऊनो महत्तम के नई यो. तुमन काबर वो मन के तोप के बारूद बने ला चाहत हवव?”
“कुछेक दिन बाद वो मन ला हमर ऊपर भरोसा होय लगिस (वो मन हमन ला गांधी कहिके बलावें धन सिरिफ कांग्रेसी कहंय). वो मन के कतको अंगरेज मन के ये योजना ले अपन नांव वापिस ले लिन. वो मन बागी हो गीन अऊ युद्ध मं जाय ले इंकार कर दीन. जेल के वार्डन हा बहुतेच रिसिआइस, वो हा पूछथे, तुमन वो मन ला काबर बहकायेव? पहिली त वोमन जाय बर तियार रहिन. हमन, पाछू के बात ला सुरता करत वोला कहेंन, हमन अपराधी मन के संग मं रखे जाय ले बहुत खुस हवन. हमन ये काबिल ता हवन के वो मन ला बता सकेन के वास्तव मं का होवत हवय.”
दूसर दिन हमन ला राजनीतिक क़ैदी मन के जगा मं भेज देय गीस. हमर सजा ला बदल के 6 महिना कर दे गिस, वो घलो सधारन क़ैद के तउर मं.”
***
ब्रिटिश राज ह वो मन के संग का अनियाव करे रहिस, जेकर सेती वो मन अतक ताकतवर सरकार संग लड़े बर तियार हो गेंय?
ये सवाल के जुवाब मं चमारू सांत भव मं कहिथे, “मोर ले ये पुछव के ब्रिटिश राज मं नियाव नांव के कऊनो चीज रहिस घलो,” ये सवाल ओकर ले पूछे के काबिल नई रहिस. ''तब त हरेक जगा अनियाव हिच अनियाव रहिस.”
“हमन अंगरेज मन के गुलाम रहेन. वो मन हमर अर्थव्यवस्था ला बरबाद कर दीन. हमर करा कऊनो अधिकार नई रहिस. हमर खेती ला बरबाद कर दीन. लोगन मन ला भयंकर ग़रीबी डहर धकेल दीन. जुलाई अऊ सितंबर 1942 के मंझा मं, 400 परिवार मन मं सिरिफ 5 धन 7 करा खाय बर बाहंचे रहिस. बाकी मन ला भूख अऊ अपमान झेले ला परिस.”
“अबके सत्ता घलो पूरा बेसरम आय. वो मन घलो गरीब ला लूटत हंवय. मुआफ करव, मंय ब्रिटिश राज ले ककरो ला तऊलत नई ओं, फेर आज घलो हमर सासन करेइय्या घलो व इ स नेच हवंय.”
***
पनीमारा के स्वतंत्रता सेनानी मन अब तक ले बिहनिया-बिहनिया सबले पहिली जगन्नाथ मंदिर जाथें. उहाँ वो मन ‘निसान’ बजाथें. जइसने के वो मन 1942 ले करत चलत हवंय. झुलझुल मं निसान के आवाज कतको कोस तक ले सुने मं आथे,जइसने के वोमन कथें.
फेर हरेक शुक्रबार के ये स्वतंत्रता सेनानी मन संझा 5.17 बजे उहाँ जुरथें. काबर ''बो ह शुक्रबार के हिच दिन रहिस, जब महात्मा के हत्या कर दे गेय रहिस.'' संझा के 5.17 बजे. ये रिवाज ला गाँव वाला मन 54 पाछू ले बना के रखे हवंय.
आज घलो शुक्रबार के दिन आय, अऊ हमन ओकरे संग मंदिर जावत हवन. सात मन ले चार जियंत स्वतंत्रता सेनानी हमर संग हवंय. चमारू, दयानिधि, मदन, अऊ जितेंद्र. बाकी तीन - चैतन्य, चंद्रशेखर साहू, अऊ चंद्रशेखर परीदा – ये बखत गांव ले बहिर गे हवंय.
“मंदिर के अंगना हा लोगन मन ले भरे हवय, ये मन गांधी जी के प्यारा भजन गावत हवंय. चमारू बताथे, ''1948 मं, ये गांव के कतको लोगन मन मुड़ी मुड़वा ले रहिन, जब वो मन ला महात्मा के हत्या के खबर मिले रहिस. वो मन ला अ इ सन लागत रहिस ज इ स ने वो मन अपन ददा ला खो देय हवंय. अऊ आज घलो, शुक्रबार मं कतको मन उपास रहिथें.”
हो सकत हवय ये मंदिर मं कुछेक लइका मन घलो हंवय, जेन मन ये ला जाने ला चाहत हंवय. फेर ये गाँव हा अपन इतिहास के पुरा गम हवय. अपन बहदुरी के गरब हवय. ये वो गाँव आय, जेन हा अजादी के दिया ला बारे रखे ला अपन धरम समझथे.
पनीमारा छोटे किसान मन के एक गांव आय. दयानिधि बताथे, “इहाँ कुलता (एक जात जेन मन किसानी करथें) के 100 परिवार रहिन. करीबन 80 उड़िया (वो मन घलो किसान आंय) के हवंय. करीबन 50 घर सौंरा आदिवासी मन के, 10 घर सुनार मन के रहिस. कुछेक गौड़ (यादव) परिवार रहिन.”
मोटा मोटी गाँव के कमाय खाय के नक्सा ये आय. जियादा करके स्वतंत्रता सेनानी मन किसान जात ले रहिन. ये बात सही आय के हमर इहना दूसर जात मं बिहाव के रिवाज नई रहिस. फेर अजादी के लड़ई के बखत ले सब्बो जात अऊ बिरादरी मन मं बढ़िया संबंध रहिस. ये मंदिर आज घलो सब्बो बर खुल्ला रहिथे. सब के अधिकार के सम्मान करे जाथे.”
कुछेक अइसने घलो हवंय जेन मन ला लगथे के वो मन के अधिकार ला माने नई गीस. दिबित्या भोई वोमन मं एक झिन आय. वो हा बताथे, "मंय वो बखत बनेच नानअकन रहंय, जब एक पइंत अंगरेज मन मोला बनेच पीटे रहिन.” भोई वो बखत 13 बछर के रहिस, फेर वो हा जेल नई भेजे गेय रहिस तेकरे सेती ओकर नांव स्वतंत्रता सेनानी मन के आधिकारिक सूची मं नई ये. कुछेक दीगर लोगन मन ला घलो अंगरेज मन बनेच पीटे रहिन, फेर ओकर मन के नांव सरकारी रिकॉर्ड मं डाले नई गे, काबर के वो मन जेल नई गे रहिन.
स्वतंत्रता सेनानी मन के सुरता मं वो मन के नांव स्तंभ मं लिखाय हवय फेर ये मं उहिच मन के नांव दरज हवय, जेन मन 1942 मं जेल गेय रहिन. फेर कऊनो ला वोमन के नांव मं आपत्ति नई ये. दुख के बात आय के ''स्वतंत्रता सेनानी मन'' के सरकारी सूची जेन तरीका ले बनाय गेय हवय,वो मं कुछेक अइसने नांव छोड़ देय गेय हवय जेन ला ये मं होना चाही.
अगस्त 2002, यानी 60 बछर बाद एक घाव फेर पनीमारा के स्वतंत्रता सेनानी मन ला उहिच सब्बो ला करे ला परिस.
ये बखत मदन भोई, जेन हा सातों मन ले सबले गरीब आय अऊ जेकर करा सिरिफ आधा एकड़ जमीन हवय, अपन संगवारी मन संग धरना मं बइठे हवय. ये धरना सोहेला टेलीफ़ोन दफ्तर के बहिर हवय.भोई कहिथे, ”कल्पना करव, अतक दसों साल बितय बाद घलो हमर गाँव मं एक ठन टेलीफ़ोन तक नई ये.”
एकरे सेती ये मांग ला लेके “हमन धरना देवत हवन”. वो हा हँसत कहिथे, "एसडीओ (सब-डिवीजनल ऑफ़िसर) ह कहिथे के वो हा हमर गाँव के नांव कभू नई सुने हवय. अगर तंय बरगढ़ मं रहिथस त ये ह भगवान के निंदा आय. मजा के बात ये आय के ये बखत पुलिस ह बीच मं अइस.”
पुलिस जेन मन ये जींयत महापुरुस के बारे मं जानत रहिन, एसडीओ के ये रवैय्या ले हैरान रहिन. पुलिस 80 बछर के ये सियान के स्वास्थ्य के चिंता करत रहिस. “कतको घंटा धरना देय के बाद, पुलिस, एक डॉक्टर, मेडिकल स्टाफ़ अऊ दीगर अफसर मन बीच मं अईन, एकर बाद टेलीफ़ोन वाला मन हमन ले वायदा करिन के वो मन 15 सितंबर तक ले हमर गाँव मं एक ठन टेलीफोन के बेवस्था कर दिहीं. देखन का होथे.”
एक घाव अऊ, पनीमारा के सेनानी मन दूसर मन बर लड़त हवें. अपन सेती नई. वो मन ला अपन ये लड़ई ले का कभू निजी फायदा होईस हवय?
चमारू जुवाब देथय, "अज़ादी."
तोर अऊ मोर बर.
यह लेख ह (दू हिस्सा के कहिनी के दूसर हिस्सा) मूल रूप ले 27 अक्टूबर, 2002 मं 'द हिंदू संडे मैगज़ीन' मं प्रकासित होय रहिस. पहिला हिस्सा 20 अक्टूबर, 2002 मं प्रकासित होय रहिस...
तस्वीरें:
पी साईनाथ
ये कड़ी के अऊ कहिनी मन ला पढ़व :
जब 'सालिहान' ह अंगरेज मन ले मचाईस रार
अजादी मं पनीमारा के पइदल सिपाही – 1
शेरपुर: बड़े बलिदान के नानकन सुरता
गोदावरी: पुलिस ल अभिन ले रार मचाय के अगोरा हवय
सोनाखान: जब वीर नारायण दू पईंत मरिस
कल्लियास्सेरी: अजादी के अतके बछर बाद घलो चलत हवय लड़ई
अनुवाद: निर्मल कुमार साहू


text:
रायपुर। छत्तीसगढ़ कांग्रेस कमेटी के अध्यक्ष भूपेश बघेल एक कार्यक्रम के दुरान कुछु अनोखा अंदाज म नजर आइस अउ वो ह एक आम कार्यकर्ता के तरह कार्यकर्ता मन के बीच म जाके बइठगे ।अइसे नजारा कम ही देखे बर मिलथे, जब कोनो दिग्गज नेता कार्यकर्ता मन के बीच म जाके बइठथे। आप मन ल बता दन कि कांग्रेस के संकल्प शिविर बिल्हा म होइस हे। जिहां अपन भाषण देय के बाद कांग्रेस अध्यक्ष भूपेश बघेल कार्यकर्त मन के संग बइठ गे। ये दउरान उंखर सादगी ल लेके शिविर म जमके चरचा होइस ।
कार्यकर्ता मन के बीच म जाके बइठ गे भूपेश
रायपुर। छत्तीसगढ़ कांग्रेस कमेटी के अध्यक्ष भूपेश बघेल एक कार्यक्रम के दुरान कुछु अनोखा अंदाज म नजर आइस अउ वो ह एक आम कार्यकर्ता के तरह कार्यकर्ता मन के बीच म जाके बइठगे ।अइसे नजारा कम ही देखे बर मिलथे, जब कोनो दिग्गज नेता कार्यकर्ता मन के बीच म जाके बइठथे। आप मन ल बता […]


text:
रायपुर। कोरबा के ऐतिहासिक नगरी पाली म लगातार चौथा बरस ले पाली महोत्सव के भव्य आयोजन उच्चतर माध्यमिक विद्यालय क्रीड़ांगन म करे गिस। दू दिवसीय समारोह के उद्घाटन मंगलवार के देर शाम लोकसभा सांसद डा. बंशीलाल महतो व संसदीय सचिव लखन लाल देवांगन के मुख्य आतिथ्य म होइस। ऐखर बाद स्थानीय कलाकार मन के संग स्कूली लइका मन के सांस्कृतिक कार्यक्रम, शास्त्रीय संगीत लवली शर्मा तानपुरा वादन, संगीत कला केन्द्र कोरबा के शास्त्रीय नृत्य अउ मुम्बई ले आए गायिका रेखा भारद्वाज ह फिल्मी गाना के प्रस्तुति दिस, रेखा के गाना ल सुनके लोगन मन झूम उठिस। कार्यक्रम म पंडित मोरध्वज वैष्णव के तबला वादन अउ नृत्यांगना दीक्षा सिंह ह 106 चक्कर के नृत्य करके दर्शक मन के मन ल मोह डरिस। कार्यक्रम के अध्यक्ष कलेक्टर मोहम्मद अब्दुल केशर हक़ ह बताइस कि ऐतिहासिक दृष्टिकोण ले पाली के अब्बड़ महत्व हे, साथ ही इहां स्थानीय कलाकार मन म भी प्रतिभा के कमी नइ हे, पाली महोत्सव के जरिए ऐसे ही कलाकार मन मंच प्रदान कर ओमन ल प्रोत्साहित करके प्रयास जारी हे, छत्तीसगढ़ म अब ये महोत्सव अब्बड़ लोकप्रिय होवत हे।
दीक्षा सिंह के 106 चक्कर के नृत्य ह दर्शक मन ल मोह डरिस
रायपुर। कोरबा के ऐतिहासिक नगरी पाली म लगातार चौथा बरस ले पाली महोत्सव के भव्य आयोजन उच्चतर माध्यमिक विद्यालय क्रीड़ांगन म करे गिस। दू दिवसीय समारोह के उद्घाटन मंगलवार के देर शाम लोकसभा सांसद डा. बंशीलाल महतो व संसदीय सचिव लखन लाल देवांगन के मुख्य आतिथ्य म होइस। ऐखर बाद स्थानीय कलाकार मन के संग […]
Related Posts
Nothing found!
It looks like nothing was found here!


text:
राजेश चौहान, उमेश तिवारी अउ मीर अली मीर ये सब वो कवि मन के नांव हरे जेन मन आजादी के अफसाना ल अपन कविता के माध्यम ले प्रस्तुत करथे। सब्बो कवि मन जय जोहार डॉट कॉम के कार्यालय में पधारिन अउ संचालक चंपेश्वर गोस्वामी के आग्रह म अपन अपन कविता के पाठ करिन। सब्बो कवि मन आजादी ल लेके वर्तमान के एक भारत विषय म बने सुघ्घर सुघ्घर कविता ल पढ़ीन ।
आजादी बर अपन जीव ल न्यौछावर करैया सपूत मन के गाथा अउ ऊंखर वीरता के गुणगान ये कवि सम्मेलन म सुने ल मिलही । अतिथि कवि मन के आग्रह म युवा कवि चम्पेश्वर गोस्वामी ह अपन कविता पाठ घलोक करिस । त बहुत जल्द देखव ये कवि सम्मेलन ल जय जोहार डॉट कॉम म।
Other Articles
One Comment
-
बहुत बढ़िया
बधाई हो


text:
अरपा पैरी के धार, महानदी हे अपार,
इन्द्रावती ह पखारे तोर पईयाँ,
महूँ पांवे परंव तोर भुइयाँ,
जय हो जय हो छत्तीसगढ़ मइयाँ ,
गीत ह छत्तीसगढ़ के राजगीत आय। एकर रचईया कवि आय, छत्तीसगढ़ के राज रतन धन डॉ.नरेन्द्र देव वर्मा, उन छत्तीसगढ़ के माटी अऊ महानदी के घाटी के अइसन पुन्यात्मा पूत आंय, जेन छत्तीसगढ़ के मान-महिमा ला जगाय बर अपन जिनगी ला जोत अस जगाइन अऊ छत्तीसगढ़ ला अंधियारी ले उबार के सोनहा बिहान बगराये के जतन करिन। उंकर ए साधना के सुफल आय के छत्तीसगढ़ ह एक छुछिन्दहा राज बनिस, जिहां छत्तीसगढ़िया मन अपन राज के भाग के गढ़इया खुदेच बनिन। उन अब देवता हो गइन, देव लोक वासी हो गइन, फेर उंकर बारे जोत ह आजो हमर मन, परान ल अंजोर करत हावय, ओ दिव्यात्मा डॉ.नरेन्द्र देव वर्मा ह ए पावन भुइयाँ के महान विभूति आंय, दगदगात धाती आंय-
भाई हो, डॉ.नरेन्द्र देव वर्मा जी ह महान माता-पिता के होनहार बेटा रहिन। उंकर पूज्य पिता धनीराम वर्मा सुराजी सिक्छक रहिन। उन महात्मा गाँधी के संग वर्धा आसरम मा रहिके, बुनियादी सिक्छा के जरिये आजादी बर जन मानस जगाये के उजोग करत रहिन। उहंचे 4 नवम्बर 1939 के दिन तीसर पुत्र रत्न के रूप म जनम होइस। उंकर मयारुक महतारी रहिन श्रीमती भाग्यवती देवी जेन अपन पाँचों गुनागर बेट्वन अऊ इकलौती बेटी डॉ.लक्ष्मी धुरंधर ला सरधा अऊ भकति के गियान देइन। उंकर कल-कोंवर कोरा म संवार संसकार पावत उंकर सब्बो संतान समाज के बढ़ोतरी के कारक बनिन। स्वामी आत्मानंद भाई मन म ज्येष्ठ रहिन अऊ डॉ. ओमप्रकाश छोटे अइसने गियानी परिवार मा डॉ. साहब के जनम होइस। डॉ.साहब म अपन माता-पिता अग्रज अऊ पूर्वज मन बर अब्बड़ आदर अऊ सब्बो परिवार जन मन बर मया के बेवहार रहिस। उंकर जिनगी म भक्ति अऊ करतिरी के सुग्घर समायोग रहिस। ओ पुरुशारथ के परमान रहिन, आलस उंकर ले दुरिहावय। फेर, भगवानों ह तो घलाव गियानी गुनी मन ला अपन लोक मा लहुवा बुलाथे। आखिर उही होइस… 8 सितम्बर 1979 के दिन ओ ए दुनिया ले दुरिहा चल दिन। उछिन हो गइन, सात समुंदर ला नहाक के भिनसरहा ला खोज अनइया सातों अगास के ऊपर उढ़ियागे। ए धरती म रहिगे उंकर रचे 18 ग्रन्थ अऊ अनगिनत कविता कहानी मन के धाती। आज हमन उंकर गियान गंगा के रस धार म फिलत उंकरे रचे उचारे गीत मन ला गावत जियत हन।
डॉ. नरेन्द्र देव वर्मा अपन सम्मे के महान गुरु मन ले गियान पाए रहिन। आचार्य नन्द दुलारे बाजपेयी, राज मूर्ति त्रिपाठी, भगीरथ मिश्र, गंगाधर झा अऊ प्रेमशंकर उन ला पढ़ाये रहिन, फेर एहू सच आये के उंकर रचे ग्रन्थ मन ला उंकर गुरु मन घलो पढय। अऊ अपन गियान के बढ़ोतरी होए के संदेसा देवयं। उन ला अपन गुरु मन ले धन्यवाद अऊ आसिरवाद घातेच मिलय। डॉ.साहेब बरदानी घलो त रहिन। परमहंस राम कृष्ण देव के जनम भुइयाँ जयराम बाटी म माँ भगवती श्री शारदा ले कृति पुन्न होए के वरदान मिले रहिस। ते पाए के उंकर आखर अक्छत होत गइन अऊ बानी ह मधुर-गुरतुर होत गइस।
डॉ. साहब के भासा गियान ह गहिर रहिस, उन हिंदी, अंगे्रजी अऊ छत्तीसगढ़ी के संग कतकोन भासा ल समझे सिरजय। असल म भाखा ह मनखे के चिन्हारी होथे ना, ओला संसकारथे अऊ सिरजन के बेवहार देथे। साहित्य ह मनखे ल उजियारे के उदिम करथे, सगा बनाथे अऊ ओकर संसार ला बढ़ाथे, बढ़ाते च जाथे। डाक्टर नरेन्द्र देव वर्मा हिंदी अऊ छत्तीसगढ़ी के अइसे दुलरवा रचनाकार आंय जेहर सरी जिनगी भुइयाँ के मान-महिमा के भक्ति सहित गान करिन उंकर तीर भाव अऊ भाखा के भेद नइ रहिस। उन कमजोरहा, दुखी भूखी जन मन ला जादा भावयं। उंकर लकठा जावंय अऊ उनला सामरथ -सुखी बनाय के उपाय करंय। हमला सुरता हंवय के छत्तीसगढ़ मा 1974 म बज्जर दुकाल परिस, उन राहत के कारज म तन मन धन ले जुरिन, थकिन कहाँ? रुकिन कहाँ? अइसन कोमल अऊ दया धरम के दिल पाय रहिन गुरु प्रवर डॉ. नरेन्द्र देव वर्मा। डॉ. नरेन्द्र देव वर्मा के साहित्य के मूल भावना रहिस-सत्यम, शिवम, सुन्दरम के साधना। लेवन, उंकर एक ठिन कविता के दू ठिन धार ला सुन लेइन-
सात समुन्दर ला नहाक, भिनसरहा सोरियाय हंव,
अंधियारी ला पीके मंय ह, सुरुज किरिन छरियाय हंव।
उंकर कविता मन मा, असतो मा सद्गमय के गियान, मृत्योर्मा अमृतोगमय के भान अऊ तमसो मा ज्योतिर्गमय के गान रहिस। उंकर गीत मन के मंझ म मनखे के ठान रहय अऊ चेत मा माटी महतारी के मान। असल म, उंकर छत्तीसगढ़ी कविता मन, गीत मन छत्तीसगढ़ महतारी के चरन मा चघे पूजा के फूल तो आंय जेन कभू न अइलाइन न मुरझाइन। उन अब्भो ममहावत हंवय। उंकर कविता के फूल मन माटी ले नइ उपजिन, उन उपजिन हांवय कवि के कोमल हिरदे ले, माटी के मान बर उनला माटी ले, खेत-खार खलिहान ले अब्बड़ मया रहिस, गरब गुमान रहिस। उंकर कविता खेत ला निसार झन… म कमिया किसान मन बर ए सिख हावय के, अपन करम ला भक्ति भाव ले करव, कब्भु मया अऊ मिहनत अकारत नई जावय। मनखे अऊ माटी के गीत रचईया, जांगर चलईया के दुख हरइया कवि एहू जानथे के जिनगी के असल मरम का हे…।
दुनिया अठवारी बजार रे, उसल जाहि…
कविता मा उन कहिथें-ए दुनिया ह कागद के, धुंगिया के पहार तो आय, एहां रेती के महल अऊ लेवना के उफान तो आय, खचित एक न एक दिन नसाबेच करही। तेकर सेती, मनखे ला अपन करनी अऊ करम गति के चिंता करना चाहि, तब्भे डोंगा पार उतरही। डॉ. साहब के छत्तीसगढ़ी गीत मन अपूर्वा अऊ छत्तीसगढ़ी गीत-गुच्छ कविता किताब म गुन्थाय हवय, संघराय हवंय। आप उन ला हांक तो पारव, ओ आप मन के दिल के दुवारी म हबर जाहीं, आप ले बतियाही, मया दिही, रद्दा बताही। हम कही सक्थन के डॉ. नरेन्द्र देव वर्मा के सब्बो गीत मन, कविता मन उंकर सांस के सरगम म बंधाय गुरतुर संगीत आय, जेकर गुंजार जुग-जुग तक गुंजत रिही, छत्तीसगढ़ के जन-जन ला जगाय खातिर, सोनहा बिहान लाये खातिर…।
डॉ. नरेन्द्र देव वर्मा अव्वल दर्जा के कथाकार रहिन। उंकर उपन्यास-सुबह की तलाश ह मानव मुकति के जीवन गाथा आय, जय गाथा आय, एमा देखाय गए हे के आजादी के पहिली छत्तीसगढ़ ह देसी सामंत मन के, मालगुजार मन के, जोर जकड़ म बंधाय रहिस। कइसे इहाँ के रतन भुइयाँ म बहिरासु चोर -बटमार मन मातबर बनगे अऊ धन-दोगानी उंकर तिजोरी म भरगे, उंकर ताक अऊ ताकत बढ़गे, तब उंकर अइताचार, दुराचार ले छत्तीसगढ़ के चाल -चरित्तर के तार-तार होए लगिस। डॉ. साहब एमा बताय हांवय के अंधेर गर्दी ले उबरे के एकेच उपाय हावय…सिक्छा,उत्तिष्ठ जागृत प्राण्य वरान्नी बोधाते…गियाने ह मनखे म साहस अऊ बढ़वारी के मंसूभा जगाथे। जब मनखे ह रकसा मन ले जूझे के जोम करथे, तब्भे मान-मरजाद के लहूँटे के रद्दा बनथे।
कथा म एक गाँव हवय-अमोलीडीह, उहाँ के जंगल जोरु जमीन मा सामंत नाहरसिंह अऊ उंकर बिगडै़ल बेटा रणधीर सिंह के आतंक हावय। उन मन ले गाँव के लोग लुगई सब्बो थर्राथे, डर्राथे। ओ गाँव मा उंकर अतियाचार ले, दुराचार ले जूझे के कखरो ताकत नई ये, जुझही कोन? सब्बो के लहू ह तो अंटा गइस हे उंकर चुहकान म। कइसे बचय जान, धरम अऊ ईमान, एला सोचत सगरो गाँव हे हलाकान, परेसान। फेर उहाँ गाँधी बबा के गियान गुनी सुराजी चेला फगुवा पंडित सत के सकत ले नियाव बार जुझत हे…अकेल्ला, तब्भे ओ गाँव म पंडरमट्ठा ले बुनियाद गुरूजी आथे सोमेश्वर…। गाँव के उसिं्नदहा इस्कूल ल जगाये के जतन करथे। बंजर भांठा म फूल खिलाथे। ओकर मनसुमा ला पुरखिन दाई अऊ फगुवा के बल मिलथे। ओहा बुनियादी सिक्छा ले अंजोर बगरा के, गियान के दिया जला के ग्राम सूराज के संदेसा ला जन-जन तक पहुँचाथे। तब्भे भाठा भुइयाँ म आस के, बिसवास के पीक फुटथे…लोगन संघरात जाथे, अंधेर गर्दी ले निबटे बर रामाधार मुख्तियार के बेटी सोहागा ठाकुर रणधीर के बद नीयति ले बहंच जाथे, फेर गरीबन गोंदा जान गँवाथे। सामंत के सडयन्त्र उघरत जाथे। आखिर पाप ह उफलाबेच करथे। अंधियार कतको घुप्प रहय, बिरबिट रहय, फेर सुरुज के उवे म छंटियाबे करथे। कथा के अंत म, सुभद्रा ठकुराइन के घर दानी बेटा सोमेश्वर के हाथ ले गाँव म कौशल्या देवी यानी पुरखिन दाई के मूरति के मढ़ान होथे। ऐह छत्तीसगढ़ के जन जीवन के जागरण के कथा आय।
डॉ. नरेन्द्र देव वर्मा के रचना संसार ह विराट हे। ईश्वर के दिहे छोटकिन जिनगी म उन विराट संसार रचईन अपन महतारी भासा छत्तीसगढ़ी के मान बेवहार बढ़ाइन। ओहर पुरखौती विरासत ल सहेजिन। ढोलामारू अऊ लोकमंजरी ल सुर ताल देइन। संगी हो, ए ह हमर बड़ भाग आय के आज हमन उंकर जोग भाग के गुनान करत हावन। उंकर सद्कर्म के सुरता ह हमर हिरदे म बने रिही, अक्छय बठ कस अमर रिही। उंकर जस ह छत्तीसगढ़े च म निही सारी दुनिया म बगरही, महमहाही उन दिव्यात्मा गुरुदेव डॉ. नरेन्द्र देव वर्मा के पुण्य स्मृति ला हमर सादर प्रणाम…।
जय छत्तीसगढ़, जय छत्तीसगढ़ी…।
डॉ. बिहारीलाल साहू
रायगढ़ (छ.ग)
मो.9425250599, 7693050599